Bangsar South Secara Rasmi Menggunakan Kembali Nama Kampung Kerinchi

Anggota Parlimen Lembah Pantai, Fahmi Fadzil telah mengumumkan panggilan Bangsar South yang sebelum ini dinamakan pada tahun 2012 selepas ianya dinaik taraf dimana ianya sebenarnya mempunyai nama asalnya Kampung Kerinchi dan akan dikembalikan seperti asal dengan menggunakan kembali nama Kampung Kerinchi sebagai panggilan untuk kawasan tersebut di dalam Majlis Pemasyhuran Kampung Kerinchi dan Perasmian Pejabat Ahli Parlimen Lembah Pantai.

Hal ini diputuskan oleh kerana kawasan Kampung Kerinchi merupakan satu warisan sejarah setempat yang sepatutnya dipertahankan dan dijadikan satu kebanggaan dimana Kampung Kerinchi telah sekian lama wujud sebelum wujudnya Lebuhraya Persekutuan dan kemerdekaan Malaya malah perkara tersebut merupaka janji Fahmi sebelum ini dalam kempen pilihan raya umum (PRU) ke- 14.

Oleh itu, Fahmi berkata, pihak mereka seharusnya mengekalkan nama kawasan Kampung Kerinchi tersebut kerana kita haruslah memartabatkan sejarah bangsa, nusa dan negara kita yang selama ini kita perjuangkan.

Beliau telah berjumpa dengan pelbagai pihak berkepentingan seperti Dewan Bandaraya Kuala Lumpur (DBKL), syarikat pemaju UOA Development, Persatuan Waris Kerinchi Kuala Lumpur, dan Dewan Bahasa dan Pustaka berkenaan pertukaran nama tersebut.

Kata Fahmi lagi, dalam masa yang sama beliau bukan sahaja berusaha untuk mengembalikan nama Kampung Kerinchi, malah beliau turut akan mengaturkan program-program buat penduduk di kawasan tersebut.

Antaranya, perbincangan sedang dilakukan dengan pihak DBKL untuk menjadikan Lembah Pantai antara kawasan laluan perkhidmatan bas percuma GoKL, selain pembinaan klinik kesihatan di kawasan itu serta pembinaan lebih banyak PPR.


Bangun Pagi Tidak Lagi Sama Dengan Motivasi Daripada The Rock

Agak mustahil buat orang ramai tidak mengenali The Rock. Bermulanya karier beliau sebagai ikon ahli gusti WWF kini telah banyak melakonkan watak-watak penting di dalam filem Hollywood. Terbaru, The Rock bakal berlakon di dalam filem Jumanji yang bakal ditayangkan kelak.

Kata-kata The Rock yang tegas, semangat dan penuh inspirasi telah membuatkan Dwayne Johnson atau lebih dikenali sebagai The Rock memperkenalkan sebuah aplikasi baru yang ingin membantu anda bangun pagi, dinamakan sebagai The Rock Clock.

Menggunakan The Rock Clock, pengguna boleh tetapkan misi mereka setiap hari, dan seterusnya turut memilih bunyi penggera. Kebanyakkannya dibaca atau diucapkan oleh The Rock sendiri, dimana suara menjadi semakin garang untuk memastikan anda bangun pagi.

Buat anda yang berminat dengan kata-kata motivasi daripada The Rock, anda boleh dapatkan buat telefon pintar anda khas buat Android dan iOS.


Bangun Sahur Kini Lebih Mudah Dengan ServisHero

Adakah anda seorang yang susah atau liat untuk bangun sahur? Atau mungkin anda tidak mempunyai sesiapa untuk mengejut anda di waktu awal pagi. Jangan risau, kini dengan ServisHero segalanya menjadi lebih mudah.

ServisHero yang sebelum ini sebuah syarikat yang menawarkan bisnes jenis servis seperti perkhidmatan pembersihan, membaiki paip, elektrik dan sebagainya kini menawarkan sebuah lagi servis terbaru. Servis Hero menawarkan perkhidmatan mengejut anda ketika waktu sahur. Apa yang lebih menarik, servis ini ditawarkan secara percuma.

Apa yang perlu anda lakukan jika berminat dengan servis kejut sahur daripada ServisHero adalah layari laman web ServisHero di sini dan masukkan nama, no telefon serta no telefon untuk aktifkan servis ini. Sangat mudah! ServisHero bakal kejutkan anda seawal 5 pagi.

Untuk makluman, perhhidmatan ini bakal disediakan secara percuma bermula 6 Jun 2016 sehingga 5 Julai 2016.


Bangunan Di China Ini Akan Hadir Dengan Air Terjun Setinggi 108 Meter

Baru-baru ini telah tersebar video mengenai pembinaan sebuah bangunan di China yang hadir dengan air terjun gergasi buatan manusia.

Bangunan tersebut, Liebian International setinggi 121 meter ini bakal menjadi bangunan tertinggi di selatan China. Air terjun akan dicurahkan dari ketinggian 108 meter. Air terjun ini ia dikendalikan oleh empat pam dan menerima air dari tangki bawah tanah.

Bangunan dramatik yang sedang dibina oleh Ludi Industry Group masih lagi dalam pembinaan tetapi pam air ini sudah pun mula beroperasi dengan baik sejak dua tahun yang lalu.

Makin banyak bangunan hebat yang muncul di China sekarang ini. Apabila siap, bangunan ini akan menempatkan pejabat, rumah serta kompleks membeli-belah mewah. Tidak sabar kami melihat bagaimana rupa bangunan ini apabila ianya sepenuhnya nanti.


Ini Bangunan Kedutaan Termahal Di Dunia Bernilai RM4 Billion

Bangunan kedutaan ini membawa konsep moden, selamat dan tenaga efisien untuk abad ke-21 telah dirancang sejak 2008. Setelah siap pembinaannya, ia menjadi bangunan kedutaan termahal di dunia.

Terletak bersebelahan Sungai Thames, London bangunan di Nine Elms ini kelihatan seperti kristal kiub gula di permukaannya adalah milik kerajaan Amerika Syarikat (AS).

Big news – today I can announce that our new American Embassy in London will be open to the public from 16th January 2018! #33NineElmsLane pic.twitter.com/T8R65B4FU4

— Ambassador Johnson (@USAmbUK) 13 December 2017

Seluas 518,000 kaki persegi dan setinggi 12 tingkat bangunan bernilai USD1 billion ini akan mula beroperasi pada 16 Januari 2018.

Sumber kewangan bagi pembinaan bangunan kedutaan AS yang baru ini ditanggung dari hasil penjualan bangunan lama AS di London. Maka ia tidak menggunakan duit cukai rakyat AS.

Dengan kos semahal itu, semestinya ia juga mempunyai tahap keselamatan yang sangat tinggi sehingga digelar oleh media British sebagai “benteng yang paling canggih”.

Ia dikelilingi separa kolam, dilengkapi dengan panel solar, air hujan dikumpul dan dikitar semula, mempunyai dinding 3 lapis, serta kalis letupan dan ada penghalang untuk alat elektronik.

Selain itu, setiap tingkat mempunyai taman yang menggambarkan landskap AS. Contohnya Canyonlands Gardon yang mewakili Grand Canyon dan gurun selatan barat AS.

“Kubu” ini juga membawa simbol negara AS (mengikut pandangan mereka) iaitu gabungan keselamatan dan kemampanan: telus, demokratik, terbuka, tidak agresif dan bertanggungjawab terhadap alam sekitar.

Bangunan kedutaan ini akan menjadi tempat kerja para diplomat dan rumah bagi kontigen Marin AS.

Baca: 27 Tip Bercuti Di London Buat Anda Yang Nak Cuba Travel Sendiri


Bangunan Pencakar Langit ‘The Tulip’ Akan Mula Dibina Pada Tahun Hadapan

Sebelum ini, Foster + Partners telah mengemukakan cadangan mereka untuk pembinaan bangunan pencakar langit yang dijangka bakal dibina menjelang tahun 2020 nanti.

Terkini, rancangan tersebut baru sahaja diluluskan oleh jawatankuasa City of London’s Corporation.

Bangunan pencakar langit yang berukuran 304 meter itu akan dibina berdekatan dengan The Gerkin yang juga merupakan hasil binaan Foster + Partners. Menariknya, pengunjung akan dapat menikmati keindahan pemandangan dari tingkat atas secara meluas berikutan penggunaan kaca pada rekaan.

Pegawai jawatankuasa City of London’s Corporation amat kagum dengan perancangan Foster + Partners yang akan menyediakan kemudahan pendidikan dengan memberikan 2,000 tempat percuma setahun untuk kanak-kanak yang bersekolah di ibu kota UK.

Bangunan pencakar langit ini juga memainkan peranan penting dalam merealisasikan wawasan Square Mile menjadi sebuah bandar raya yang sentiasa meriah.

The Tulip bakal menjadi menara kedua tertinggi di London menjelang tahun 2025 nanti dan akan menjadi tarikan utama para pelancong berkunjung ke London.

Baca lagi: Menara ‘The Tulip’, Tarikan Terbaru London Menjelang 2025


Bangunan Peranginan Hitler Sepanjang 4.8KM Terbengkalai 73 Tahun Kini Alami Transformasi Mewah

Terletak di pulau Rügen berdekatan Binz, kawasan ini dipanggil oleh Nazi sebagai Prora. Ia adalah sebahagian daripada perancangan Hitler untuk menambat hati penyokongnya melalui program ‘Strength Through Joy’.

Pembinaannya sepanjang 3 batu (bersamaan 4.8km) telah bermula 3 tahun sebelum Jerman menguasai Poland pada 1939. Ia dirancang dapat menampung lebih 20,000 orang dalam satu masa untuk pekerja Jerman dan Gestapo, polis rahsia Jerman.

Prora ini akan mempunyai 8 blok perumahan, teater, panggung wayang, kolam renang dan dewan festival. Ia akan digunakan untuk melatih dan indoktrinasi rakyat Jerman. Seramai 500-600 buruh diarahkan membina kompleks tersebut.

Namun begitu, perancangan ini gagal apabila Perang Dunia Ke-2 bermula sehingga terpaksa memberhentikan pembinaannya pada tahun 1943. Ia telah bertukar menjadi berek rahsia ketenteraan Red Army, kemudian di bawah pemerintah komunis Jerman Timur.

Setelah berpuluh-puluh tahun berlalu, sebuah syarikat hartanah Jerman bernama Metropole Marketing telah memiliki hak untuk membangunkan semula Prora sebagai kediaman mewah musim panas dan kompleks apartment pada tahun 2013.

Pembinaan semula ini melibatkan 8 blok struktur bangunan yang akan dipisahkan kepada dua bahagian iaitu Prora Solitaire Home dan Prora Solitaire Hotel Apartments and Spa yang dijangka siap sepenuhnya pada 2022.

Walaupun begitu, 95% unit apartment di Prora Solitaire telah dijual dengan harga antara €350,000 (RM1,621,618.96) untuk 100 meter persegi tingkat paling bawah dan €650,000 (RM3,011,578.07) untuk penthouse menghadap laut.


Bangunan Terburuk Rotterdam Diubahsuai Menjadi McDonalds Yang Cantik

Selepas penduduk tempatan menamakan bangunan yang menempatkan restoran McDonalds ini sebagai bangunan paling hodoh di Rotterdam, Belanda berkali kali, McDonalds mengambil langkah drastik dengan mengupah sebuah firma untuk proses pengubahsuaian.

Dan..hasilnya restoran baru ini kelihatan seperti Apple Store. Memang wow dan chill!

Kini ia nampak lebih moden dan stailo dengan sisi berkaca. Dan dibahagian dalam pula dilengkapi sofa kulit untuk ruang berehat.

LIKE dan FOLLOW Vocket di Facebook serta Instagram


Bangunan Terpaksa Dikosongkan Hanya Kerana Seorang Penghisap Vape

Kisah ini berlaku pada tahun lepas. Ketika itu, saya masih bekerja di sebuah syarikat Oil & Gas. Sebagai sebuah syarikat Oil & Gas yang saban hari berdepan dengan risiko yang melibatkan nyawa, syarikat ini amat menitik beratkan aspek keselamatan ketika bekerja, tidak kira sama ada di pelantar mahu pun pejabat.

Maka, ia bukanlah sesuatu yang pelik untuk mengetahui bangunan-bangunan milik syarikat ini dilengkapi dengan alat-alat keselamatan seperti penggera asap secukupnya, malah kakitangan juga dilatih dan dibudayakan dengan budaya keselamatan.

Polisi keselamatan juga jelas ditampal di dalam bangunan. Polisi itu menyata merokok dilarang di tempat-tempat awam dalam dan di kawasan kompaun bangunan dan hanya dibenarkan di kawasan yang diwartakan. Tiada siapa pun berani untuk merokok di tempat-tempat terpencil seperti di dalam tandas atau di kawasan tangga selagi ia tidak diwartakan. Sekiranya didapati melanggar undang-undang keselamatan, kakitangan akan dikenakan penalti berat, dan kontraktor mungkin akan ditamatkan khidmatnya.

Tonton: Merokok VS Vaping, Yang Mana Lebih Selamat?

Hendak dijadikan cerita, pada suatu hari, ketika masing-masing sedang sibuk bekerja, tiba-tiba penggera keselamatan berbunyi. Banyak keluhan didengari  –  ada yang mengejar dateline, dan ada pula yang sedang bermesyuarat. Mahu tidak mahu, keselamatan menjadi keutamaan. Kesemua penghuni bangunan ini bergerak ke arah tangga yang telah ditetapkan mengikut kawasan, menuju ke arah tempat berkumpul. Seluruh bangunan terpaksa dikosongkan.

Ketika berkumpul, dalam hati terfikir, apa sebab penggera berbunyi. Kalau ia hanyalah ujian untuk menguji penggera, sudah tentu pengumuman akan dibuat terlebih dahulu. Kalau ia adalah fire drill, sudah tentu pemindahan dan perkumpulan tidak berlaku sebegini lama. Dan, amat sukar penggera di dalam bangunan ini memberi false alarm. Adakah ia satu kebakaran sebenar? Saya mendiamkan diri bersama-sama dengan penghuni satu bangunan, masing-masing beratur mengikut zon, beramai-ramai menunggu sehingga arahan selanjutnya diberi.

Akhirnya, apabila keadaan sudah disahkan selamat oleh fire marshal dan punca sudah dikenal pasti, kami dibenarkan masuk dan kembali bekerja.

Tidak sehingga esok harinya, kami mengetahui punca penggera asap itu berbunyi. Semua penghuni menerima e-mail mengatakan puncanya adalah disebabkan hanya kerana seorang lelaki menghisap vape di salah satu kawasan yang tidak diwartakan. Silaplah, kalau dia fikir dia akan terlepas. Satu bangunan ini juga dipenuhi CCTV.

Tetapi, tidak diceritakan pula apa nasib yang menimpa lelaki itu.

Saya tepuk dahi kerana ada yang fikir etika menghisap vape atau e-cigarrette ini banyak berbeza dengan etika menghisap rokok. Tidak kiralah vape atau rokok atau shisha, masih perlu hormati etika dan orang di sekeliling. Masih perlu vape di kawasan yang diwartakan.

Yang jelas, penggera asap tidak mengenali sama ada asap atau wap air.

Dan yang lagi jelas, bukan perokok pun tidak menyukai asap atau wap air masuk ke dalam rongga badannya tanpa izin.

Sejak hari itu, polisi di pejabat telah bertukar. Kali ini, bukan sahaja ia menyatakan tidak boleh merokok, tetapi, tidak boleh menghisap apa-apa jenis e-cigarrette termasuk vape di kawasan yang tidak diwartakan.

BACA Lagi: Hikayat Lucu Seorang Kakak Buktikan Vape Bukan Sekadar Wap Air


Banjir Di Malaysia Dapat Perhatian Media Antarabangsa, Dianggap Sebagai Bencana Alam ‘Terburuk’

Ini merupakan hari ketujuh beberapa tempat di Malaysia dilanda banjir. Bermula dengan hujan lebat pada hari Jumaat lepas, sehinggalah kejadian banjir di beberapa tempat di ibu kota. Kini ia seolah berjangkit apabila beberapa negeri di utara dan selatan Malaysia mula menghadapai situasi yang sama.

Difahamkan kini berpuluh ribu orang dipindahkan ke tempat pusat pemindahan sementara. Manakala berpuluh orang kehilangan nyawa. Sebahagian pakar mula meramalkan bahawa kejadian ini bakal menjadi episod ngeri bagi rakyat Malaysia. Ini kerana terdapat beberapa tempat yang tidak pernah dinaiki air dilanda dengan banjir buat pertama kali.

Kini nama Malaysia menjadi hangat diperkatakan oleh media-media antarabangsa, kebanyakan daripadanya melaporkan situasi semasa kejadian banjir yang menimpa Malaysia.

Melalui laporan CNA yang menemuramah seorang pakar, beliau berkata banjir yang berpunca daripada hujan lebat di banyak negeri di Semenanjung Malaysia mendedahkan realiti sebenar situasi perubahan iklim yang terjadi akibat daripada pelepasan karbon yang tinggi.

Menurut Dr Siew, penasihat Pusat Tadbir Urus dan Kajian Politik (Cent-GPS), firma yang berpangkalan di Malaysia, berkata monsun timur laut, yang berlaku di Malaysia antara November dan Mac, biasanya memberi kesan kepada pantai timur. Bagaimanapun, banjir tahun ini turut menjejaskan tempat lain di Malaysia seperti kawasan pantai barat.

Bagi Al Jazeera pula, agensi berita antarabangsa ini melaporkan bahawa situasi banjir di Malaysia adalah bencana alam yang terburuk pernah direkodkan untuk beberapa tahun sehingga meragut 27 nyawa. Tambah laporan itu lagi, lebih 70,000 orang kini hilang tempat tinggal disebabkan situasi banjir yang tidak menunjukkan tanda-tanda bakal surut dalam masa terdekat.

The Straits Times, media yang berpangkalan di Singapura pula melaporkan bahawa pengurusan bencana alam di Malaysia diakui sebagai cerminan pemerintahan yang lemah. Ini selepas Perdana Menteri Malaysia, Ismail Sabri akui bahawa terdapat “kelemahan” dalam pengurusan bencana banjir dengan tindak balas yang perlahan dari agensi kerajaan diwaktu-waktu sukar.

Menurut laporan itu lagi, pengkritik telah membidas kerajaan kerana tidak mengambil serius apabila air mula meningkat di beberapa tempat dengan mendadak. Tambah Nikkei Asia, kebanyakan rakyat Malaysia marah dengan cara kerajaan mengawal situasi ini sehingga menggelarnya sebagai “lembam” dan “gagal.”

Selain daripada itu, difahamkan juga kejadian banjir di Malaysia telah mendapat perhatian dunia sehingga beberapa media di Brazil, Turki, Jepun mahupun Amerika Syarikat membuat liputan mengenai situasi semasa.

Kini, terdapat beberapa negara sudah mula menghulurkan bantuan kepada Malaysia. Jiran kita, Singapura memberikan sumbangan sebanyak RM253,000 sebagai misi bantuan dan menyelamat. Negara bergolak Palestin pula bakal menghantar pasukan Bomba dan Penyelamat. Mereka berikrar akan membantu Malaysia dalam misi kemanusian terhadap mangsa banjir di negara ini.

Angkatan Tentera Malaysia turun bantu mangsa banjir tanpa ‘restu’ pihak atasan. Untuk membaca, klik pautan di bawah.

Angkatan Tentera Malaysia Turun Bantu Mangsa Banjir Tanpa ‘Restu’ Pihak Atasan

Bukan Lagi Banjir Kilat, Ini Ulasan Pakar Meteorologi Mengenai Bencana Yang Menimpa Lembah Klang

Dahulunya Diketawakan, Cara Berkesan Keluarga Ini Selamatkan Kereta Daripada Banjir Kembali Tular


Siapa Sangka Earphone iPhone Sebenarnya mempunyai 14 Fungsi Tersembunyi

Dengan setiap pembelian iPhone, anda akan diberi sebuah ‘Earpod’ berwarna putih. Tahukah anda sebenarnya ia mampu melakukan lebih banyak perkara dari anda sangkakan. Jadikan hidup anda lebih mudah dengan mempelajari 14 fungsi ini.


Banjir Di Shah Alam, Menantu PM Jawab Dakwaan ‘Diselamatkan’ Guna Helikopter

Tular di media sosial apabila seorang wanita mengecam tindakan Jovian Mandagie – menantu kepada Perdana Menteri, Datuk Seri Ismail Sabri – yang menaiki helikopter. “Sebab kau menantu Pm boleh diselamatkan naik heli, siap tayang kat ig,” kata wanita tersebut di akaun peribadi miliknya.

Ciapan yang dimuat naik semalam telah mendapat lebih 11,000 tanda suka dan lebih 16,000 reaksi dari rakyat Malaysia di Twitter. Kebanyakan daripada mereka mengecam tindakan Jovian.

sebab kau menantu Pm boleh diselamatkan naik heli, siap tayang kat ig. BAGOS! yg lain duk stranded atas bumbung rumah dr smlm tdo dlm hujan, tdo dlm kete! pic.twitter.com/P6MdswYSNC

— diyanaaamira (@diyanaaamira) December 19, 2021

Terbaharu, Jovian tampil menjawab dakwaan wanita tersebut di laman Instagram miliknya. Dalam hantaran terbaharu, Jovian menafikan dakwaan wanita terbabit dan mendakwa bahawa dia bukannya mahu menunjuk.

“Isu helikopter, tak perlu diperpanjang. Bukan nak menunjuk, kalau nak menunjuk saya dah posing dan buat video OOTD sakan. Those who know me, you know I am nothing like that,” katanya di akaun Instagram miliknya.

A post shared by Jovian Mandagie (@jmandagie)

Selain itu, Jovian turut menafikan dakwaan bahawa dia menggunakan aset kerajaan sambil menyatakan, “Lillahitaala tak mungkin saya akan guna benda yang bukan hak saya.”

Difahamkan bahawa helikopter yang digunakan oleh Jovian tersebut adalah jenis komersial dan tidak sesuai digunakan untuk mengangkut mangsa banjir.

More post on ig explaining that tu private heli & Mr Jovian asked us to stop fitnah.Didn’t asked u to help out but the timing you chose to post photos/videos of you flying out while others stranded xkena ms.Anyways I feel sad mampu tlg yg kwsn subang je,sri muda still stuck rmi

Bagaimanapun, wanita terbabit berkata dia hanya mahu menegur cara Jovian itu tidak kena pada masa. Katanya, semasa mangsa banjir tersekat di rumah, Jovian tidak sepatutnya menayang video yang dia sedang menaiki helikopter.

Tatkala kapal sudah mahu karam, Kementerian Belia dan Sukan masih ‘sempat’ mengadakan satu majlis pelancaran skuad sukarlewan pasca banjir. Untuk bacaan lanjut, klik pautan di bawah.

KBS ‘Sempat’ Buat Majlis Pelancaran Skuad Sukarelawan Pasca Banjir


Banjir Kilat Setiap Kali Hujan Lebat, Wanita Ini Harap Pihak Berkuasa Selesaikan Masalah Dihadapi Keluarga

Masalah banjir kilat bukanlah sesuatu yang baru di negara kita dan sering dilaporkan berlaku terutamanya di kawasan-kawasan sekitar ibu kota. Walaupun hanya berlaku untuk tempoh jangka masa pendek dan tidak berlarutan namun ianya tetap menimbulkan masalah dan keresahan kepada orang ramai.

Jika berlaku di jalan raya dan kawasan awam pun sudah cukup untuk mengakibatkan kesukaran seperti kesesakan lalu lintas dan ada ketikanya sehingga ke tahap penutupan jalan, bayangkan pula bagaimana jika ia melanda rumah atau kediaman anda yang didiami bersama keluarga.

Lebih teruk, ianya bukan banjir atau bah yang hanya datang sekali setahun tetapi berlaku beberapa kali setiap tahun (atau lebih tepat lagi) setiap kali dilanda hujan lebat seperti yang dialami sebahagian penduduk di Kampung Datok Keramat, Kuala Lumpur ini.

Perkara itu baru-baru ini dikongsikan Siti Maryam Ahmad Nuri, 27 tahun yang memuat naik beberapa hantaran video di Twitter sambil meluahkan kekecewaannya mengenai masalah banjir kilat yang berterusan melanda rumah keluarganya itu.

“Dalam lorong ini ada enam rumah keseluruhannya. Semalam (16 November) punya banjir boleh dikira paling teruk dan hampir semua rumah dalam lorong tu terkesan.

“Tetapi jika hujan yang lebat dan lama tetapi tidak terlalu teruk, tiga rumah termasuk rumah kami confirm masuk air,” jelasnya ketika dihubungi The Vocket.

Dah tak tahu nak report kat siapa dah. Marah dah, cakap elok elok dah. Kesian my family, kena duduk rumah kosong sebab tak tentu banjir bila. We’ve been facing this banjir issue for YEARSSS.@DBKL2u pic.twitter.com/oaSRhYfe8I

Tambah mengecewakan, masalah berkenaan menurutnya seperti tiada berpenghujung walaupun aduan telah dibuat kepada pihak berwajib oleh bapanya pada November tahun lalu.

Salinan laporan berkenaan yang menceritakan dengan terperinci mengenai masalah itu juga turut dikongsikan beliau di dalam untaian yang dibuatnya di Twitter baru-baru ini.

“Untuk memberikan perspektif, ini adalah surat bapa saya kepada Jabatan Pengairan dan Saliran (JPS) bertarikh 17 November 2019.

“Selepas itu, mereka menolak kes berkenaan kepada @DBKL2u dan kemudiannya saya tidak tahu apa berlaku selepas itu,” jelasnya.

Jelasnya walaupun pelbagai usaha dan cara telah dilakukan mereka termasuk berjumpa dengan ahli politik namun sehingga kini masih tiada jalan penyelesaian yang diberikan pihak berwajib terhadap masalah yang dialami mereka.

Beliau pada masa sama menegaskan luahan dan aduan yang dibuatnya di media sosial itu bukanlah untuk mencetuskan kontroversi namun menjelaskan hanya berharap agar bantuan sewajarnya diberikan untuk menyelasaikan masalah yang dialami mereka sejak sekian lama itu.

This happened recently – 4/11/2020 at 3am. 3AM. I wasnt there and this video is from my sister in law and that’s my dad😢 please @DBKL2u @AnnuarMusa do something. We really need you to fix this instead of giving us bantuan like food supply or even money. Just fix this please. pic.twitter.com/Fz6racI2X0

“Kami hanya mahukan pihak terlibat ambil tindakan bukannya sekadar memberikan bantuan jangka masa pendek seperti bantuan makanan dan sumbangan duit.

“Kami percaya ramai lagi masyarakat di luar sana yang lebih memerlukan bantuan seperti itu,” luahnya.

Mengulas lanjut mengenai kejadian banjir kilat yang sering melanda kawasan rumah mereka itu, Siti Maryam berkata mereka sebelum ini sudah beberapa kali mengalami kerugian harta benda.

Malah rumah yang didiami keluarganya termasuk ibunya yang berstatus OKU itu juga terpaksa diubahsuai untuk mengurangkan kesan daripada banjir kilat yang kerap kali melanda rumah mereka sebelum ini.

Baca juga perkongsian kami mengenai lelaki ini yang menjelaskan bagaimana stesen kereta api di Malaysia ‘tidak dibina’ untuk pejalan kaki melalui pautan di bawah.

Lelaki Ini Tunjukkan Bagaimana Stesen Kereta Api Di Malaysia ‘Sukar Untuk Diakses’ Pejalan Kaki

Netizen Puji Usaha Pemuda Ini Bantu Selesaikan Masalah Banjir Di Kuala Lumpur

Sesuai Dengan Nama, Tonton Aksi Kelisa Ini Redah Banjir Dengan Tenang Di Kuala Lumpur


Banjir Pulau Pinang, Surau Ini Buktikan ‘Sifat Kemanusiaan’ Rakyat Malaysia

Pulau Pinang sedang hebat dilanda ujian banjir, dan apakah yang kita lakukan untuk membantu hidup mangsa menjadi lebih mudah?

Bilal, Sapno Tukijo dan petugas-petugas di Surau Taman Free School membuka surau berkenaan kepada sekumpulan lelaki dan wanita berbangsa Cina.

Perkara ini dirakamkan dalam sekeping gambar yang seterusnya menjadi tular.

Terdapat beberapa orang menyelar tindakan menempatkan bukan muslim di dalam masjid, malah ada yang mempersoalkan kenapa tidak memakai baju di dalam masjid.

Perkara ini dijelaskan oleh pengerusi surau, Zakaria Malik, dengan baik:

“Bismillahhirrahmannirrahim dengan izin Allah barulah dapat saya menulis di sini setelah sibuk menghadapi bencana, semasa dan selepas banjir.

“Saya amat berbangga mempunyai ahli-ahli jawatankuasa dan penduduk-penduduk Taman Free School yang sama-sama memberi bantuan pada masa yang amat genting dan apa yang di lakukan oleh bilal kami dan juga beberapa anak kariah yang bertungkus lumus menyelamatkan mangsa-mangsa banjir di antara jam pagi hingga 5 pagi bergelut dengan air deras dengan menggunakan bot tanpa enjin yang dipunyai oleh salah seorang penduduk di situ.

“Kalaulah pada waktu itu ada orang ambil gambar barulah orang-orang yang memberi komen negatif akan faham keadaan sebenar kenapa orang-orang yang diselamatkan ditempatkan di surau dan ada yang terpaksa membuka baju disebabkan kesejukan melampau.

“Di surau (kami) sendiri di tingkat bawah habis rosak permaidani yang baru dipasang dan alat siaraya.

“Pakaian yang ada di surau pun hanyalah telekung, kain pelikat, kain ihram.

“Jadi dalam bergelut dengan keadaan air yang deras kami lakukan apa yang terdaya dengan niat manusia itu semua sama ciptaan Allah SWT.

“Mana tahu Allah akan beri hidayah kepada mereka yang dibantu.

“Bukan setakat manusia tetapi anjing pun kami selamatkan dan dibiarkan di perkarangan surau sehingga air surut kerana anjing pun ciptaan Allah SWT.

“Malah pada waktu pagi semasa tiada bantuan yang datang kami gunakan wang poket sendiri untuk membeli makanan untuk mangsa banjir dan orang-orang yang membantu.

“Terima kasih juga kepada semua pihak-pihak dan jabatan yang datang memberi bantuan seperti JPAM, Jabatan Kebajikan Masyarakat yang datang memantau dan memberi bantuan makanan sehingga kelmarin, Tentera Di Raja Malaysia yang sehingga hari ini memberi bantuan pembersihan dan juga memberi bantuan peralatan dan makanan kepada penduduk yang terjejas.

“Terima kasih juga kepada Dato Seri Hishammuddin dan juga YB Jagdeep di atas kehadiran ke tempat kami.

“Bagi yang ingin menghulurkan bantuan ke surau kami bolehlah memasukkan terus ke akaun Bank Rakyat surau bernombor 220721196797 atas nama Madrasah Al-Diniah Surau Taman Free School.

“Sumbangan diperlukan untuk mengganti permaidani dan perlatan yang rosak.

“Saya akhiri coretan saya dengan harapan kita buktikan pada dunia yang rakyat Malaysia masih boleh bersatu ketika saat diperlukan tanpa mengira bangsa, agama dan warna kulit.

Menurut Sapno lagi, pada mulanya penduduk mahu ke kuil berhampiran tetapi dihalang oleh arus deras.


6 Fakta Tentang Banjir Di Pulau Pinang

Angin kencang dan hujan lebat menyebabkan Pulau Pinang dilanda banjir sejak pukul 2 petang semalam.

Berikut adalah 10 fakta mengenai peristiwa ini.

Beberapa jalan utama ditutup sementara pembersihan dijalankan, manakala beberapa lagi kawasan masih ditenggalami air.

Rekahan jalan berlaku di belakang Kondominium Surin, Taman Ratu, Tanjung Bungah.

Dinding penahan air juga pecah, menyebabkan air terkumpul di dalam tanah.

Seorang lelaki India Muslim berusia 75 tahun didapati meninggal dunia di rumahnya di Jalan Perak.

Manakala seorang wanita berbangsa Cina, ditemui meninggal dunia di sebuah rumah orang tua di Jalan P. Ramlee.

Seramai 1,968 mangsa dipindahkan ke beberapa kawasan seperti Seberang Perai, dan beberapa bahagian yang tidak mengalami banjir di pulau itu.

Menurut Ketua Menteri Lim Guan Eng, JPAM sedang menghantar bantuan kepada mangsa-mangsa yang terkandas di Seberang Perai. Warga JPAM dari Sungai Petani, Kedah akan turut sama membantu.

Angin masih kuat dan hujan sudah berhenti untuk sementara waktu. Walau bagaimanapun, hujan lebat dijangka berterusan.

Orang ramai diminta berhati-hati semasa berada di luar rumah dan merancang perjalanan.

Layari laman FB Majlis Bandaraya Pulau Pinang (MBPP) untuk maklumat lanjut.


Banjir Teruk di Selatan Thailand Musnahkan Lebih 1500 Jalan Utama

Amaran kepada pelancong Malaysia yang bercadang berkunjung ke negara gajah putih, Thailand. Menurut berita dan laporan cuaca yang dikeluarkan baru-baru ini, wilayah selatan Thailand sedang berhadapan cuaca buruk akibat hujan yang dibawa angin monsun dari arah timur laut. Keadaan ini menyebabkan wilayah selatan Thailand dilanda banjir besar.

Sejak awal bulan ini, sebanyak 12 wilayah di selatan Thailand dikesan terjejas teruk. Menurut maklumat yang dinyatakan oleh pihak Jabatan Pencegahan dan Kawalan Bencana, sebanyak 22 kes kematian sudah dikenal pasti manakala 750,000 kehidupan penduduk juga turut terjejas.

Antara wilayah yang paling teruk dilanda banjir ialah Nakorn Si Thammarat, mengakibatkan empat orang maut dan menjejaskan kehidupan 300,000 penduduk. Surat Thani, empat orang maut dan 120,000 penduduk terjejas, serta Songkhla dan Phattalung.

Akibat daripada becana banjir yang melanda, sebanyak 1,565 jalan raya musnah. Turut terkesan adalah 129 jambatan, 65 saluran paip air dan 59 empangan. Sehubungan itu, laluan keretapi api ke wilayah selatan Thailand juga dilaporkan turut terjejas akibat bencana alam ini.


Bank Bakal Kenakan Semula Caj RM1 Pengeluaran ATM Antarabank Awal Tahun Hadapan?

Tahun lalu, kesemua bank di Malaysia telah mengenepikan sementara caj RM1 yang dikenakan kepada pengguna yang membuat pengeluaran tunai antarabank di mesin ATM. Tindakan ini bertujuan untuk meringankan beban rakyat Malaysia yang terkesan dengan impak pandemik COVID-19.

Bagaimanapun, melalui laporan terbaharu yang dikeluarkan oleh RinggitPlus, caj RM1 mungkin akan kembali pada awal tahun hadapan.

Melalui satu notis yang dikeluarkan oleh Citibank, ia menyatakan bahawa caj RM1 untuk pengeluaran tunai antarabank akan kembali semula berkuat kuasa 1 Februari 2022. Bukan Citibank sahaja, malah bank Kuwait Financial House (KFH) turut mengeluarkan notis yang sama.

Setakat hari ini, tiada apa-apa kenyataan dari Citibank dan KFH. Dan melalui laporan tersebut, hanya kedua-dua bank ini sahaja yang mengeluarkan notis tersebut, manakala bank lain masih belum mengumumkannya.

Laporan ini sudah mula bermain di dada media sosial dengan netizen mula membincangkan keperluan untuk membayar caj tambahan sedangkan pihak bank tidak menerima kesan ekonomi akibat wabak COVID-19.

Malah laporan tahun lalu turut menyebut bahawa dengan ketiadaan caj tambahan, pihak bank masih mampu mengaut untung sehingga CEO bank dilaporkan mencatat kenaikan gaji dan bonus berjuta.

Sebenarnya, sejak caj tambahan ini diperkenalkan netizen sudah mula menyuarakan ketidakpuasan hati mereka. Kata netizen, caj tambahan ini bukan sahaja membebankan, malah dianggap mahal.

Pandemik COVID-19 buat CEO bank untung besar, catat kenaikan gaji dan bonus berjuta. Untuk bacaan lanjut, klik pautan di bawah.

Pandemik COVID-19 Buat CEO Bank Untung Besar, Catat Kenaikan Gaji Dan Bonus Berjuta

Kisah Pengasas SoftBank, Masayoshi Son Yang Menggegarkan Dunia Startup


Bank Di Malaysia Masih Cukup Dana Untuk Lanjutkan Moratorium

Sejak negara Malaysia dilanda dengan wabak COVID-19, dapat dilihat orang ramai serta pelbagai sektor turut terkesan berikutan penularan wabak ini.

Dalam usaha untuk meringankan beban serta bagi memastikan ekonomi negara Malaysia tidak terus parah dalam jangka yang masa panjang, kerajaan Malaysia telah memperkenalkan moratorium selama enam bulan yang berkuat kuasa pada 1 April 2020 sehingga 30 September 2020.

Penangguhan bayaran bulanan ini dibuat menerusi pakej rangsangan ekonomi dimana RM66 bilion daripada RM100 bilion dana tersebut telah disalurkan kepada pihak bank yang menawarkan moratorium.

Bersempena dengan moratorium yang bakal tamat pada hujung bulan hadapan, Datuk Abdul Rahim Bakri selaku Timbalan Menteri Kewangan I pada hari ini telah megumumkan setiap bank di Malaysia mampu serta berpeluang melanjutkan moratorium sehingga Disember 2020.

Individu yang masih bekerja namun terjejas dengan wabak COVID-19 juga akan ditawarkan pengurangan ansuran pinjaman sepadan dengan pengurangan gaji mereka bergantung kepada jenis pembiayaan.

Dalam pada itu, pihak kerajaan ketika ini sedang memfokuskan kepada penawaran moratorium secara bersasar kepada golongan yang memerlukan.

Selain itu, peminjam yang gagal melangsaikan bayaran bulanan kepada bank dinasihatkan untuk berhubung dengan pihak bertanggungjawab daripada Agensi Kaunseling dan Pengurusan Kredit (AKPK).

Pengumuman yang dibuat nyata memberi bayangan pihak bank berpeluang melanjutkan moratorium. Dalam pada itu, masih belum disahkan sama ada pihak bank bersetuju untuk melanjutnya buat semua peminjam atau secara bersasar seperti sebelum ini.

Pada akhir bulan lalu, PM telah mengumumkan lanjutan moratorium dan bantuan bank bersasar kepada golongan yang memerlukan.

PM Umum Lanjutan Moratorium Dan Bantuan Bank Bersasar Kepada Golongan Memerlukan

Tiada Caj Tambahan Buat Peminjam Sewa Beli Konvensional Dan Shariah Sepanjang Moratorium

Kejutan Moratorium, Berapa Lebihan Faedah Perlu Dibayar Dan Patutkah Kita Ambil?


Bank Digesa Bayar Ganti Rugi Kepada Mangsa ‘Scam Online’ Tabung Haji

Tahukah anda bahawa Lembaga Tabung Haji telah mengalami kerugian RM1.96 juta ekoran penipuan dalam talian? Insiden ini mengakibatkan sejumlah pelanggan telah terjejas susulan insiden tersebut.

Berhubung isu itu, Yang di-Pertua Dewan Negara, Tan Sri Dr Rais Yatim berkata pihak bank harus bertanggungjawab sepenuhnya terhadap isu kehilangan wang pendeposit yang berpunca daripada scam tersebut. Ini berikutan urusan pengeluaran wang simpanan akaun TH dibuat menggunakan perbankan konvensional dan bukan melalui TH.

Hal ini berikutan hasil mesyuarat antara Jawatankuasa Pilihan Khas Kesejahteraan Rakyat dan TH telah memutuskan bahawa kehilangan wang semasa proses pengeluaran (debit) dalam akaun TH adalah tertakluk kepada faktor kesiagaan bank berkenaan. Pampasan kepada mangsa perlu diurus menerusi polisi insuran perbankan itu sendiri.

Perkara ini menjadi tanggungjawab utama bank berkenaan agar pendeposit tidak kehilangan keyakinan terhadap mereka. Selain itu, pihak TH dicadangkan memberi peluang kepada pendeposit untuk buat pilihan sama ada urusan simpanan dan pengeluaran dibuat secara manual atau secara dalam talian.

Hal ini kerana sebahagian pengguna mungkin lebih yakin dengan keselamatan transaksi secara manual. Sebagai pengguna TH, anda sangat digalakkan menggunakan aplikasi Thijari  kerana dilengkapi dengan pelbagai ciri dan lapisan keselamatan. Malah, anda perlu sentiasa menyemak penyata akaun agar boleh mengesan jumlah simpanan semasa di dalam akaun.

Bagaimanapun, sekiranya anda sudah menjadi salah satu mangsa penipuan, hubungi terus Pusat Respon Scam Kebangsaan (NSRC) di talian 997 untuk buat laporan. Mangsa yang menghubungi pihak NSRC dalam tempoh 24 jam berpeluang mendapat semula wang yang telah ditipu.


Bank Dunia Beri Amaran Ekonomi Global Dalam Keadaan ‘Tenat’

Sejak akhir-akhir ini, orang ramai diberi amaran tentang kehadiran tahun 2023 yang dijangka bakal berlaku kemelesatan ekonomi global yang lebih parah. Malah, Presiden Bank Dunia, David Malpass seolah mengesahkannya selepas data inflasi menunjukkan peningkatan, kaedah faedah ditingkatkan manakala bebanan hutang terus meningkat.

Difahamkan kelembapan ekonomi global yang berlaku ini sangat memberi kesan kepada negara-negara yang sedang membangun khususnya golongan miskin di negara tersebut.

“Semua masalah diberikan perhatian. Isu inflasi, kenaikan kadar faedah dan penurunan aliran modal ke negara sedang membangun juga terjejas sangat teruk,” katanya yang merujuk kepada peningkatan hutang di negara sedang membangun.

Menerusi kajian yang diterbitkan pada pertengahan September, Bank Dunia memberi amaran bahawa apabila bank pusat di seluruh dunia secara serentak menaikkan kadar faedah sebagai tindak balas kepada inflasi, dunia mungkin menuju ke kemelesetan global pada 2023, dengan ramalan pertumbuhan hanya 0.5 peratus.

Pada sidang media berkenaan, ketua Bank Dunia itu berkata, pertumbuhan penduduk dunia dianggarkan 1.1 peratus setahun.

Bank Dunia juga turut melaporkan pandemik COVID-19 yang perlu antara yang menjadi punca utama berlaku peningkatan individu miskin tegar dalam dunia di mana kini terdapat sekitar 70 juta individu yang berada dalam kelompok miskin tegar. Perang di Ukraine antara yang memburukkan lagi keadaan.

Sementara itu, Bank Dunia mempunyai ulasan yang tersendiri buat negara Malaysia. Malah sebelum ini, Bank Dunia melaporkan ekonomi Malaysia berada dalam keadaan yang baik walaupun diasak dengan cabaran ekonomi global. Ketahui lebih lanjut mengenai laporan Bank Dunia dengan klik di sini.


Bank Islam Beri Moratorium Sehingga 6 Bulan Kepada Mangsa Banjir

Pihak Bank Islam menawarkan Program Prihatin (Banjir) khusus bagi membantu meringankan beban pelanggan Bank Islam yang terjejas akibat bencana banjir yang melanda Selangor, Pahang, Kelantan, Johor, Perak dan Terengganu ketika ini.

Bagi mangsa-mangsa banjir yang menggunakan kemudahan Pembiayaan Kenderaan, Pembiayaan Perumahan dan Pembiayaan Peribadi Bank Islam, boleh memohon moratorium sehingga 6 bulan dengan mengikuti syarat-syarat yang telah ditetapkan oleh pihak Bank Islam.

Sekiranya anda salah seorang mangsa bencana banjir, bolehlah membuat permohonan bagi Program Prihatin (Banjir) ini di cawangan Bank Islam terdekat. Anda juga boleh dapatkan maklumat lanjut melalui Pusat Panggilan Bank Islam di talian 03-26900900 atau layari halaman khas Program Prihatin (Banjir) melalui pautan di sini.

Pelanggan Pembiayaan Rumah, Pembiayaan Peribadi dan Pembiayaan Kenderaan yang tidak mempunyai rekod pembiayaan tertunggak layak memohon untuk Program Prihatin khusus ini.

Baca lagi pelbagai kisah dan kemudahan yang disediakan oleh pelbagai pihak semasa kejadian banjir yang sedang berlaku melalui pautan di bawah.

Stesen Minyak Bergerak Petronas ROVR Bantu Penduduk Daerah Lipis

Dokumen JPJ Rosak Akibat Banjir Boleh Diganti Secara Percuma

Ini Sebab Mengapa Anda Tidak Digalakkan Untuk Redah Air Banjir

Hanya Bumbung Sayup Kelihatan, Siti Nurhaliza Sebak Lihat Sekolah Lama Dilanda Banjir

‘Nasib Baik Ada Hilux’ – Permaisuri Agong Kongsi Gambar Turun Padang Bantu Rakyat Dilanda Banjir

Kesian Dan Lucu, Netizen Kagum Lihat Usaha Pemuda Ini Hasilkan ‘Home Office’ Dalam Banjir

Sempat Masak Maggi Dalam Lori Ketika Banjir, Aksi Lelaki Ini Buat Ramai Terhibur


14 Gambar Logo Instagram Terbaru Daripada Perspektif Ahli Seni

Pada awal bulan ini, Instagram telah mengambil langkah untuk membuat perubahan pada logo mereka kepada warna yang lebih terang dan meriah. Pelbagai reaksi yang diterima daripada orang ramai. Kami juga tidak terlepas untuk menyatakan pendapat kami di dalam artikel ini.

Sebelum ini juga, kami telah kami telah menunjukkan 14 logo altenatif kepada Instagram di dalam artikel ini. Kali ini kita akan melihat pula 14 logo Instagram terbaru daripada hasil tangan para seni. Pelukis, pereka grafik, pengubah bunga serta chef antara yang terlibat untuk menjayakan hasil seni logo Instagram terbaru ini.

Logo manakah yang paling menarik perhatian anda? Jika tidak ada dalam senarai, pastinya anda seorang yang lebih cintakan warna monotone atau rekaan yang lebih minimalis.


Bank Kenakan Caj Tambahan RM2 Untuk Perkhidmatan Transaksi Di Kaunter

Sebelum ini, sebarang transaksi di kaunter bank tidak dikenakan sebarang caj tetapi kini anda akan dikenakan caj tambahan.

Terbaharu, dikhabarkan beberapa buah bank komersial utama telah mengenakan bayaran tambahan sebanyak RM2 untuk perkhidmatan transaksi pembayaran kad kredit dan kaunter.

Malah, caj sebanyak RM0.50 telah dikenakan untuk transaksi menggunakan mesin deposit tunai (CDM) dan mesin deposit cek (CQM). Untuk maklumat anda, bayaran tambahan ini tidak akan dinyatakan pada slip pembayaran sebaliknya dicajkan ke dalam akaun peminjam.

Caj ini dijalankan bertujuan untuk menggalakkan pengguna menggunakan perkhidmatan perbankan internet dimana tiada caj tambahan akan dikenakan dengan kebenaran daripada pihak Bank Negara Malaysia (BNM).

Pastinya caj tambahan ini sedikit sebanyak akan menyukarkan pelbagai pihak, lagi-lagi yang tidak menggunakan perbankan internet. Jika anda ingin membantah pihak bank kenakan caj tambahan ini, anda boleh membantah dan membuat aduan melalui laman sesawang ini.

Apakah pandangan anda mengenai isu ini? Tahukah anda bahawa AirAsia kini tidak lagi mengenakan yuran pemprosesan ketika pembelian tiket penerbangan?

Tiada Lagi ‘Yuran Pemprosesan’ Ketika Membeli Tiket Penerbangan AirAsia Mulai Oktober Ini

Maybank Bakal Kenakan Caj Tambahan Untuk Pembayaran Pinjaman Di Kaunter


‘Bank Maya’ Bakal Mencecah 100 Cawangan Menjelang 2017

Sebuah lagi inovasi baru daripada FinTech kini telah mula ditawarkan kepada pengguna. Teknologi yang kami maksudkan adalah bank maya atau virtual bank. Sebuah sistem yang membolehkan orang ramai menguruskan urusan bank hanya daripada atas talian sahaja.

Setakat tahun lepas sahaja, Standard Chartered berjaya membuka sejumlah besar bank maya buat 9 buah negara dan pada tahun ini Citibank bakal turut mengikuti jejak langkah yang sama dengan target 16 negara menjelang tahun hadapan.

Apakah yang membezakan bank maya dengan servis online banking sedia ada? Kedua-duanya berkongsi penawaran servis yang hampir sama namun virtual bank dikatakan menawarkan servis secara menyeluruh.

Dalam erti kata lain, servis melibatkan pinjaman serta kad kredit semuanya dapat diurus daripada atas talian melalui panggilan secara video terus kepada pegawai bertugas. Servis ini juga dikatakan mampu menjimatkan masa kedua-dua belah pihak sekaligus berjaya mengurangkan kos bank untuk jangka masa yang panjang.

Dengan peningkatan kepekaan orang ramai terhadap teknologi seiring dengan kelajuan internet, bank maya dilihat sebagai teknologi masa hadapan. Cawangan bank tradisional masih lagi ditawarkan buat mereka yang kurang mahir di dalam bidang IT namun peningkatan bank maya dilihat positif menjelang tahun-tahun akan datang.

Adakah kehadiran bank maya bakal memaksa syarikat bank menutup cawangan bank sedia ada? Secara logiknya, ya kerana hal ini sekaligus dapat mengurangkan kos operasi bank lebih-lebih lagi cawangan yang mempunyai prestasi kurang baik. Namun penutupan ini mungkin dibuat secara berperingkat.

Anda boleh lihat contoh yang sama diluar negara apabila Amazon atau hypermarket mula melancarkan penjualan secara online.

Mungkin agak sukar ketika ini untuk dijalankan berdasarkan servis yang ditawarkan oleh bank di Malaysia. Dalam pada itu, langkah untuk memulakan LiveBank pada masa akan datang mungkin agak realistik pada masa akan datang bermula dengan servis-servis asas yang ditawarkan.

Kelajuan internet dan servis yang efisien daripada kedua-dua pihak antara yang perlu diperkemaskan bagi membolehkan sistem ini berjalan dengan lancar.


Bank Negara Beri Amaran, Paras Rizab Tabung Haji Negatif

Paras rizab Lembaga Tabung Haji negatif dan tidak akan dapat membayar 8.8 juta pencarum sebarang dividen tahun ini jika tidak mengambil tindakan menyelesaikan masalah ini, kata Gabenor Bank Negara Malaysia Tan Sri Zeti Akhtar Aziz kepada lembaga itu baru-baru ini.

Dalam surat bertarikh 23 Disember yang dilihat The Malaysian Insider, Zeti memberitahu Pengerusi Lembaga Tabung Haji Datuk Seri Abdul Azeez Abdul Rahim nilai aset hanya mencukupi untuk membayar tidak lebih daripada 98 sen bagi setiap seringgit nilai liabiliti.

Seksyen 22 Akta Tabung Haji menyatakan Lembaga Tabung Haji tidak boleh mengisytiharkan pengagihan dividen dan bonus kepada pendeposit sekiranya nilai aset kurang daripada nilai kesemua obligasinya.

Amalan pengagihan dividen dan bonus tidak berhemat Lembaga Tabung Haji secara puratanya melebihi keuntungan semasa menyebabkan paras rizab terkumpulnya terus merosot. Baca lebih details di TMI.

LIKE dan FOLLOW Vocket di Facebook serta Instagram


Bank Negara Dan Semua Bank Cawangan Di Kuala Lumpur Beroperasi Seperti Biasa Esok

Menteri Wilayah Persekutuan, Datuk Seri Shahidan Kassim semalam mengumumkan cuti kelepasan am tambahan bagi Kuala Lumpur, Putrajaya dan Labuan pada hari esok, 3 Disember 2021 bersempena kejuaraan Kuala Lumpur City FC (KL City FC) dalam final TM Piala Malaysia 2021.

Bagaiamanapun memetik kenyataan rasmi Bank Negara Malaysia (BNM), pihaknya mengumumkan bahawa bank pusat dan semua bank termasuk cawangan-cawangannya di Wilayah Persekutuan Kuala Lumpur akan dibuka serta beroperasi seperti biasa esok.

“Sehubungan itu, urus niaga pasaran kewangan dalam pasaran pertukaran asing, pasaran wang dan pasaran bon melalui kaunter juga akan terus beroperasi pada hari itu,” kata bank pusat dalam satu kenyataan di laman web rasminya.

Cuti peristiwa yang diumumkan oleh Menteri Wilayah Persekutuan baru-baru ini dibuat selaras dengan subseksyen 9(2) Akta Hari Kelepasan Am 1951 (Akta 369) bagi Wilayah Persekutuan.

Dalam berita lain, ASNB telah umum pengagihan pendapatan ASN Imbang 1 untuk tahun ini. Baca lebih lanjut melalui pautan di bawah.

Raih Pendapatan Bersih RM31.2 Juta, ASNB Umum Agihan Pendapatan 2.74 Sen Seunit Bagi ASN Imbang 1

Transaksi Wang Melebihi RM25,000 Perlu Dilaporkan Ke BNM Bermula Hari Ini


Ini Penerangan Paling Senang Faham Tentang Bank Negara Kurangkan Interest Rate

Jadi. Dah dengar semalam cerita Bank Negara potong interest rate.

Memang sebelum ni orang dah bercakap-cakap akan ada potongan. Tetapi pasaran jangka semasa mesyarat bulan September nanti.

Tup tup, mesyuarat semalam dah potong. Hmm. Boleh tahan jugak gabenor baru kita ni.

Berbanding dengan Zeti dulu, dia akan bagi hint sebelum dia buat apa-apa. Gabenor baru ni terus je. Takde hint.

Sebab tu market was caught by surprise. Tak apa. Memang style dia macam tu kot.

Ok. Jadi semalam Bank Negara potong kadar faedah sebanyak 25bps. Dari 3.25% menjadi 3.00%.

Positif ke negatif?

Bergantung kepada siapa yang bertanya.

Untuk ‘man on the street’ macam kita, lower interest rate means cheaper borrowing cost.

Kadar faedah untuk pinjama akan lebih rendah lepas ni. Aku tak sure quantum dia banyak mana, tapi akan ada penurunanlah. Mereka yang kaki property yang rumah main juta-juta tu, banyaklah kurangnya bayar bulan-bulan selepas ini.

Macam tu juga dengan pinjaman kereta. Aku tak tau sangat pasal bank komersil, tetapi sepatutnya pinjaman kereta akan jadi lebih rendah (untuk pinjaman baru. Existing hire purchase tak ada kesan rasanya, sebab dah fixed). Tak nak beli Civic baru?

Tapi untuk pelabur, berita interest rate cut ni tak syok sangat pada diaorang. Sebab bank akan rendahkan pulangan pelaburan.

Katalah sebelum ini kalau buat placement, dapat 3.40% (p.a.). Bila interest rate cut, pulangan akan jadi lebih rendah, contoh 3.00% (p.a.) saja. Bayangkan kalau kita laburkan RM2-3 juta. Banyak jugak yang kita dah rugi tu kan?

Itu untuk soalan positif atau negatif berita ini.

Soalan seterusnya, kenapa Bank Negara kurangkan kadar faedah? Why?

Pertamanya, kita kena tahu konsep asas ini — ketika ekonomi bagus, berkembang terlalu pesat, kadar faedah akan dinaikkan.

Tetapi kalau ekonomi perlahan, kadar faedah akan dikurangkan.

Bila ekonomi terlalu pesat, syarikat atau kilang untung banyak, gaji pekerja naik, bonus 24 bulan, apa akan jadi?

Semua orang akan ada banyak duit. Bila duit terlalu banyak dalam pasaran, nilai duit jadi macam mana?

Nilai duit akan jatuh. Itu yang kita panggil inflasi.

Sebab semua orang ada duit. Lepas tu, peniaga akan buat apa?

Peniaga akan naikkanlah harga. Ala-ala macam bid lah. Sapa yang ada duit lagi banyak, dialah yang dapat beli barang.

Hasilnya, harga barang naik lebih tinggi.

Jadi, antara cara untuk kawal inflasi, adalah dengan menaikkan interest rate.

Macam aku cakap tadi, interest rate tinggi bermaksud higher borrowing cost.

Orang akan mula kawal perbelanjaan. Nak buat pinjaman pun fikir dua kali, sebab kadar faedah dah mahal. Yang rasa tak payah tu, batalkan je terus, tak jadi pinjam.

Orang akan mula simpan duit. Melabur balik sebab macam contoh aku bagi tadi, pulangan pun akan dilaras menjadi lebih tinggi.

Itu cerita macam mana nak kawal kalau ekonomi kita berkembang pesat.

Terbalikkanlah. Rendahkan kadar faedah semula.

Bila kos meminjam semakin rendah, nanti adalah yang gatal nak beli kereta baru, nak buat pinjaman untuk besarkan dapur, mula bisnes baru dan sebagainya.

Semua aktiviti ini akan stimulate balik ekonomi yang perlahan tadi.

Jurujual kereta dapatlah komisyen bila kereta ada orang beli.

Kontractor adalah job bila kita suruh renovate dapur….

Turunkan kadar faedah ini adalah salah satu cara nak galakkan kita untuk berbelanja. Langkah lain kita dah buat seperti bagi BR1M, penetapan gaji minimum, naikkan gaji pegawai kerajaan, bagi bonus pula lagi, rendahkan caruman bulanan ke EPF, semua tu sebab nak bagi tunai pada tangan kita, untuk kita belanja (stimulate the economy).

Kot-kotlah masih ada yang tak perasan, ekonomi kita makin perlahan sekarang.

Kayu ukur paling mudah adalah GDP (gross domestic product. Google-lah. Jenuh kalau semua aku nak terangkan di sini).

Nampak tak trend sejak setahun yang lepas? Ya. Makin lama makin rendah.

Untuk GDP 2Q 2016, Bank Negara akan umum 12/08 nanti. Dok rasa 4.0% sahaja.

Sekarang, dengan historical GDP figure atas ni, kita tau ekonomi kita memang semakin lembap.

Kaitkan balik dengan yang aku tulis di atas tadi.

Pandai. Kita turunkan interest rate. FYI paling rendah, interest rate kita pernah turun sehingga 2.0% (zaman gawat 2008-2009 dulu).

Cumanya yang kita bimbang sekarang, memang borrowing cost jadi murah. Tapi loan approval rate macam mana pula?

Sebagai contoh, apabila kita tengok statistik (too bad I can’t share the charts here), kelulusan kad kredit dah jatuh sekitar 40% je (vs. 80% pada tahun 2014).

Maknanya makin ramai orang tak layak nak dapat kad kredit atau pinjaman. Yang ni mungkin boleh kait dengan household debt pula.

Masing-masing dah banyak komitmen hutang. Tak layak nak buat pinjaman baru. Jadi tak guna juga kalau interest rate rendah, kita tak layak nak gunakan, kan?

Ha. Amacam? Rasa teruk ka ekonomi kita bila baca ni? Haha.

Tapi, to be fair, kita tengok orang lain sama.

Memang satu dunia pun macam nilah pattern-nya. Kalau kita rasa ekonomi kita teruk, baaaanyak lagi negara yang lagi teruk depa punya slowdown. Ada yang berisiko nak recession pun ada.

Aku pernah tuliskan pasal negative interest rate hari tu? Yang tak baca lagi, pi cari.

Baru-baru ni IMF downgrade ramalan GDP untuk Eurozone (untuk 2016) daripada 1.7% kepada 1.6%. (Haa, cuba banding dengan GDP kita. Sebab tu aku kata economy growth kita sekitar 4.0% tu ‘ok’ lagilah). Sebelum tu IMF downgrade  ekonomi US economy, daripada 2.4% menjadi 2.2%.

Nampak tak GDP orang lain macamana? Teruk, kan? Sebab tu bank pusat negara masing-masing mahu turunkan interest rate sekarang.

Sebut sahaja negara mana. Singapura, Indonesia, Thailand, Filipina, Korea, Japan, semua potong kadar faedah.

Hmm. Panjang dah ni. Cukuplah dulu. Kalau hangpa tak muntah, lain kali aku tulis lagi.

Kalau rajin, boleh baca statement yang Bank Negara keluarkan semalam. Google “BNM MPC statement”. Nanti keluarlah.

Pasal impak Brexit pulak, nak kata direct impact pun tak adalah juga. Sebab eksport kita ke UK sikit saja (1.1%).

Tetapi oleh kerana Brexit beri kesan kepada EU, ini mungkin ada impak juga pada kita. EU top 3 (mungkin) eksport kita. Banyak juga yang kita jual di sana. Jadi apbila permintaan di sana rendah, kita pun kena jugalah tempias di sini.

Nonetheless, Pound 5.22 sekarang (vs. sebelum Brexit 5.93). Boleh lagi nak pi jalan sana. Hehe.

Market is now expecting another 25bps cut this year.

Tahun ni ada dua meeting lagi. September dengan November.


Bank Negara Malaysia Buka Tempahan Syiling Peringatan Khas Pertabalan Yang di-Pertuan Agong Ke-16

Seperti yang kita tahu, Bank Negara Malaysia telah mengeluarkan syiling peringatan bersempena dengan pertabalan Yang di-Pertuan Agong ke-16, Al-Sultan Abdullah Ri’ayatuddin Al-Mustafa Billah Shah Ibni Almarhum Sultan Haji Ahmad Shah Al-Musta’in Billah.

Semalam, Bank Negara Malaysia (BNM) telah mengeluarkan kenyataan mengenai pembukaan tempahan dan pembayaran secara online kepada orang ramai yang ingin memiliki syiking khas itu. Tempahan boleh dibuat di laman web rasmi Bank Negara Malaysia bermula 19 Ogos hingga 11 malam 23 Ogos. Orang ramai dinasihatkan untuk berurusan secara langsung menerusi laman web ini bagi mengelakkan sebarang kejadian yang tidak diingini berlaku.

Seorang pembeli hanya dihadkan untuk menempah satu syiling emas , tiga syiling Emas Nordic, satu syiling perak atau satu unit set dua dalam satu perak dan emas nordic. Keputusan tempahan akan dikeluarkan oleh pihak Bank Negara Malaysia akan diumumkan di laman web yang sama pada 17 September 2019. Pembeli yang berjaya akan menerima syiling peringatan yang ditempah bermula 30 September hingga 11 Oktober di lokasi yang mereka pilih ketika membuat tempahan.


Bank Negara Yakin Ekonomi Negara Mampu Pulih Semula

Sejurus selepas Pakatan Harapan dilantik sebagai kerajaan baru Malaysia, Bank Negara Malaysia baru-baru ini telah mengeluarkan sebuah kenyataan rasmi dimana pihak mereka yakin dengan kemampuan parti baru ini mengemudi ekonomi negara pasca PRU14.

Dalam pada itu, Bank Negara Malaysia turut menyatakan ketidakstabilan matawang Ringgit Malaysia dalam masa terdekat ini antara yang dijangkakan. Rakyat Malaysia juga dinasihatkan agar memberi peluang kepada pihak kerajaan dan BNM agar menstabilkan kembali ekonomi negara.

Mengulas mengenai pelupusan Goods Service Tax atau lebih dikenali dengan singkatan GST, Perdana Menteri Malaysia, Tun Mahathir menegaskan idea tersebut adalah realistik dan mampu dilaksanakan berdasarkan pendapatan yang diterima negara beserta pengurangan ketirisan wang yang berlaku.

Berikut merupakan kenyataan rasmi daripada Tan Sri Muhammad Ibrahim selaku Gabenor Bank Negara Malaysia.

Diharap dengan perlantikan beberapa tokoh berkredibiliti tinggi sebagai majlis penasihat melibatkan Tan Sri Zeti Aziz selaku mantan Gabenor Malaysia sedikit sebanyak mampu memulihkan kembali Ringgit Malaysia kepada paras yang lebih baik.

Setakat ini Overnight Policy Rate (OPR) masih lagi dikekalkan pada 3.25 sekaligus memberi sinar buat ekonomi Malaysia kembali bangkit semula.


Bank Of Africa Bakal Membina Bangunan Pencakar Langit Tertinggi Di Morocco

Bank of Africa kini sedang dalam proses untuk membina bangunan pencabar langit yang bertempat di Morocco. Bangunan pencakar langit tersebut dijangka dibina dengan ketinggian 820 kaki (250 meter) yang merangkumi 55 tingkat.

Projek pembinaan bangunan tersebut dianggarkan akan menelan belanja sebanyak 3 billion MAD (~RM1.3 bilion). The Moroccan BMCE Bank of Africa, merupakan penaja utama untuk projek tersebut menyerahkan kepercayaan kepada dua firma pembinaan pembinaan dari Belgium iaitu BESIX dan Travaux Generaux de Construction de Casablanca (TGCC).

Difahamkan bangunan ini bakal memuatkan sebuah hotel, pejabat mewah serta pangsapuri. Dijangkakan bangunan pencakar langit ini bakal siap dibina menjelang akhir Mei 2022.


Hampir Bankrap Berbisnes, Kisah Saya Bangkit Dan Menjadi Usahawan Semula

Penulisan ini adalah sambungan daripada artikel 9 Perkara Saya Belajar Ketika Hampir Bankrap Akibat Berbisnes semalam.

Pengalaman seorang usahawan (Bahagian 3).

Pertama sekali saya ingin memohon maaf pasal lambat nak tulis bahagian 3 ini, sibuk sikit bab kerja. Biasalah work comes first.

Setelah agak lama kais pagi makan pagi and kais petang makan petang, akhirnya hutang masa tu adalah tinggal sekitar 20%. Oklah bolehlah bernafas sikit.

Memang sepanjang masa ni, isteri saya memang betul-betul banyak membantu. I thank you Laelanie N M Hashim. Really lucky to have you as my wife. Sungguhpun hubby you ni masa tu banyak memeningkan kepala you.

Tetapi pada masa yang sama saya rasa macam burnt out jadi nak sertai semula dunia makan gaji sekurang-kurangnya dapat relax sikit. Alhamdulillah masa itu kakak ipar cakap ada kerja kosong di Karangkraf tetapi pangkat eksekutif biasa saja (kira kalau dari segi kasta, tahap paling parialah).

Pada masa hari temuduga, masa tu memang saya perasan saya sudah jadi lain daripada segi perwatakan kerana 3-4 tahun kerja mission impossible. Jadi cara pemikiran memang jenis kena 2 ke 3 langkah ke hadapan berbanding orang lain.

Ini apa yang saya buat semasa sesi temuduga:

Selalunya orang bawa dokumen dan sijil, saya pula bawa business plan (1 keping kertas A4 dengan flow chart tentang bagaimana hendak push jualan majalah). Ini kerana jawatan yang saya minta adalah untuk menjadi eksekutif promosi untuk majalah pelancongan.

Sebelum panel penemuduga tanya banyak-banyak, saya yang bertanya pasal kerja yang saya perlu buat di samping mengenali majalah yang saya perlu promosikan jika saya dapat kerja tersebut.

Memang tak ada keluar jawapan retorik macam saya akan bekerja dengan penuh komitmen atau saya amat rajin dan sebagainya. Pasal kalau kita datang well prepared, saya rasa tukang interview pun tak akan tanya soalan sengal-sengal macam tu.

Selepas temuduga, selang seminggu Karangkraf panggil saya balik untuk temuduga dengan pengurus pemasaran pula (first round dengan editor dan wakil HR).

Dapat sesi tu, seminggu lepas tu CFO pulak panggil untuk temuduga kali ketiga.

Pelik sangat, minta kerja eksekutif tapi temuduga macam pangkat besar. Saya rasa diaorang interview saya sampai 3 kali pasal diaorg pelik kenapa orang berpengalaman macam dan terlebih confident (hehehehe) macam saya nak kerja dengan diaorang.

Alhamdulillah saya diterima bekerja dengan gaji masa tu RM2700 jer (masa kerja bank tahun 90-an gaji lagi besar). Tapi saya tetap bersyukur pasal sekarang hidup saya teratur sikit.

Kesimpulan yang saya boleh beri kepada anda, kaedah ini boleh digunakan semasa temuduga dan mesyuarat (saya gunakan sampai hari ni).

1. Kita semua ada jenama tersendiri, maka untuk jadi jenama yang bagus kenalah standout sikit. Tapi yang penting standout biarlah berisi bab ilmu tu. Kalau tak macam tin kosong pula.

2. Selalu research dan siapkan diri sebelum temuduga atau mesyuarat. Belajar tentang syarikat atau orang yang kita nak jumpa jadi senang nak deal pasal you faham background mereka. Sekarang lagi senang FB, LinkedIn, Insta dan Google kan ada. Maklumat ni semua percuma.

3. Yang penting gameplan kena ada jadi kita dah sedia beberapa senario sebelum benda tu terjadi. Kalau tak sedia tu yang terkebil-kebil kalau orang tanya kita soalan lain sikit. Serius nanti nampak macam tak pro and orang pun tak confident dengan kita.

Jadi bermulalah karier saya di Kumpulan Media Karangkraf sebagai eksekutif kasta yang terbawah sekali pada umur kalau tak silap saya 34 tahun. Selama sepuluh tahu di sini pelbagai ilmu saya pelajari. A wonderful place to learn and work. Tapi macam biasa ada juga ups and down nyer.

Dear brothers and sisters,

Pengalaman seorang usahawan (bahagian akhir).

Setelah berpenat lelah hampir 4 setengah tahun nak elak dari bankrap akhirnya semua dah mula OK semula.

Hutang pun tinggal sikit dan sekarang kerja di Karangkraf pun dapat. Tak kiralah kerja sebagai eksekutif pemasaran biasa, yang penting dapat relax kejap.

Sebenarnya sepanjang bermula kerja makan gaji balik, saya rasa tak letih sangat pun, biasalah dah 4 tahun berperang pagi sampai ke malam jadi sekarang apa-apa kerja boss beri saya OK kan jer. Biasalah tak perlu berjemur tengah panas, kena maki dengan orang tak kenal dan makan pun terjaga.

Kadang-kadang buat kerja laju sangat sampai boss besar tak tahu nak beri kerja apa. Siap cadangkan ambil cuti lagi. Saya rasa mindset seorang usahawan yang survival mode dulu jenis kerja nak cepat terbawa-bawa sampai masa kerja makan gaji ni.

Masa di Karangkraf rezeki saya memang murah, tak sampai setahun kerja dari eksekutif terus naik pangkat jadi pengurus pemasaran yang masa tu kena jaga seramai 30 orang staf dan lebih 20 produk. Sebab saya terpilih pasal masa tahun pertama ada buat satu acara untuk syarikat yang mana dapat income sebanyak RM200,000.

Kalau dunia korporat ni jabatan pemasaran kerjanya buat habis duit tapi masa saya buat event terbalik jadinya, buat duit pula. Biasalah pengalaman masa usahawan membolehkan saya see the big picture untuk merancang strategi untuk buat income. Majoriti income datang daripada penaja korporat daripada venue ke F&B hingga ke pengiklanan. Jadi apabila bos saya dipindahkan, Alhamdulillah, saya diminta ganti tempat dia.

Jadi selama 10 tahun di Karangkraf saya sudah jaga banyak jabatan dari New Media (2005 saya sudah berkecimpung dalam dunia digital), Distribution (uruskan deal agen dan penghantaran produk-produk Karangkraf satu Malaysia) dan akhir sekali bahagian Strategic Planning (Perancangan Strategi) yang mana saya lapor terus kepada Ahli Lembaga Pengarah. Masa buat kerja strategi agak stress kerana semua kerja P&C. Itu yang nak kongsi cerita kerja dengan member pun tak boleh.

Selepas beberapa tahun bekerja, dengan hati gembira akhirnya dapat pergi bank selesaikan hutang terakhir. Happy giler masa dapat surat pelepasan dari bank terakhir. Akhirnya keempat-empat bank saya sudah langsaikan hutang.

Selepas setahun saya pun pergi ke bank fikir nak ambil pinjaman ASB pasal nak fokus kepada saving tapi kena reject. Laaa rupanya dulu saya pernah jadi penjamin kawan dan dia masih tak settle (ni cerita zaman 90-an lagi). Stress giler dibuatnya. Ada juga setahun nak kejar dia and langsaikan hutang.

Tapi satu benda yang saya ingat memang tak pernah marah atau maki dia. All i did was everytime mesej dia cara baik minta bayarkan dan Alhamdulillah dia pun akhirnya selesaikan. Pada masa itu rasa freedom habis setelah 10tahun. Saya dah tak di-blacklist lagi… syukur.

Boleh nak kata lepas tu hidup lebih teratur. Tapi tak sangka saya akan join balik dunia keusahawanan pasal pada masa tu minda saya dah fikir nak bersara jer di Karangkraf. Dipendekkan cerita antara kerja saya adalah untuk restructure companies yang Karangkraf ambil alih.

Salah satu syarikat adalah syarikat training. Macam biasa saya buat balik SOP diaorang dan adakan pertemuan dengan mereka bagaimana hendak mengatur strategi bisnes mereka. Saya ingat lagi masa saya buat sesi bersama boss syarikat tu dan kesemua jurulatih beliau, soalan pertama saya kepada mereka adalah: “Kenapa orang di luar sana nak hire u all. Apa yang gempak sangat sampai orang nak spend money dengan u all. Masa tu diam jugaklah training room.

Selepas beberapa minit saya terangkan kepada mereka bahawa di dalam bisnes, in order for people to hire you there must be a reason for them to hire you. Dan yang penting apa servis anda yang membezakan anda dengan pesaing-pesaing lain.

Seperti yang biasa saya katakan dalam post saya… satu-satu produk atau servis mestilah:

1. Selesaikan masalah
2. Menambah nilai di atas keperluan pelanggan

Dari situ saya dijemput oleh head trainer (boss syarikat latihan tu) untuk jadi
penceramah jemputan dalam program beliau bersama usahawan. Saya pun OK jer pasal dapatlah cari extra income.

Masa sesi pertama saya buat program Ibrah Bisnes, antara peserta pada masa tu ialah brother Dzul Suhaimi iaitu towkey Supercat.

Selepas sesi tu beliaulah orang yang pertama meminta khidmat saya sebagai penasihat (consultant) dan Alhamdulillah kita sekarang dah macam adik-beradik dah. Beliau juga yang minta saya buat kelas awal pasal dia percaya apa yang saya ajar adalah realiti bisnes dan juga untuk long term growth. Untuk itu, I thank you brother Dzul Suhaimi for believing in me.

Dari situ, kehidupan saya pun mula sibuk, pukul 9 pagi ke 6 petang saya akan kerja di Karangkraf dan malam sehingga larut malam saya akan jumpa klien yang terdiri daripada para usahawan. Hujung minggu biasanya Sabtu saya layan juga tugas consulting hingga tengahari.

Kalau nak kata saya caj klien memang rendah berbanding pengalaman saya tapi saya tak kisah pasal saya seronok tengok orang berjaya. Ada yang kadang-kadang bisnes teruk sangat sampai saya tak sampai hati nak caj mereka sehingga akhirnya mereka tetap nak bayar saya dalam bentuk kuih, biskut atau apa-apa barang yang diniagakan. Isteri saya sampai tanya saya nak buka bisnes makan ke hehehe. Semua jenis klien saya layan dari towkey butik yang besar kepada towkey bundle pun saya layan.

Tapi tak sangka selepas raya tahun lepas saya dilamar oleh pihak gomen pula kerana rupanya kerja-kerja consulting saya selama ini tersebar sampai ke mereka. Memang saya percaya walaupun apa-apa jangan propa terlebih tetapi terus kerja keras dan berikan yang terbaik, tak payah berkira sangat dan Alhamdulillah ini adalah hadiah daripada Tuhan kepada saya.

Daripada satu job gomen yang kecil jadi dua selepas itu tiga.

Akhirnya nak tak nak saya terpaksa ambil keputusan untuk bersara daripada Karangkraf kerana saya sudah berjanji pada diri sendiri kalau job di luar akan beri kesan kerja makan gaji saya, saya akan berhenti. (Kerja tu amanah jadi kalau dah tak boleh fokus, better stop). Jadi tahun lepas, secara rasmi saya bergelar usahawan sepenuh masa balik.

Alhamdulillah dalam masa yang singkat saya telah mengarang 1 buku (bulan depan Insyaallah buku ke 2 pula terbit), melabur dalam beberapa bisnes-bisnes kecil dan pada masa yang sama buat benda yang paling suka iaitu mengajar tentang keusahawanan (online & offline).

Memang saya pun tak sangka macam mana boleh jadi begini, saya fikir Tuhan sudah rancangkan segalanya. Saya cuma melaksanakan dengan terbaik apa yang telah dianugerahkan oleh yang Maha Esa. We don’t know where we are going, we can plan tapi yang penting masa dalam proses nak sampai ke mana yang nak dituju tolonglah bantulah mereka yang memerlukan sejauh mana yang mampu dan kerja atau berniaga tu biar ikhlas.

Jadi buat masa sekarang belajarlah apa yang penting dan bukan belajar apa yang retorik. Saya mungkin 43 tahun tetapi setiap hari saya belajar perkara baru dan masih belajar sesuatu daripada persekitaran saya.

Nasihat terakhir saya, just don’t give up and please bantulah mereka dengan seikhlas-ikhlasnya dan seadil-adilnya.


Bankrap Seolah-Olah Hukuman Gantung Ke Atas Kewangan, Ini 12 Perkara Yang Anda Patut Tahu

Bunyi bankrap pun dah menakutkan. Dalam konsep kewangan, seolah-olah hukuman gantung pula. Malangnya lagi punca bankrap adalah pinjaman peribadi, kad kredit, penjamin pinjaman dan hutang kenderaan sewa beli.

Kadar bankrap di Malaysia semakin menakutkan dan mencecah lebih daripada 50 individu diisytiharkan bankrap setiap hari!

Dan lebih mendukacitakan lagi, bilangan belia berusia 25 tahun hingga 35 tahun yang bankrap semakin bertambah saban tahun. Inilah akibatnya bila meletak emosi dalam kewangan.

Okay, sebelum saya mula membebel, jom kita ketahui sedikit sebanyak tentang bankrap.

Dalam bahasa mudahnya, kita berhutang namun tidak membayar hutang lalu diisytiharkan muflis melalui perintah Mahkamah.

Ada dua cara Mahkamah boleh bankrapkan anda:

👉 Melalui permohonan daripada pemiutang
👉 Secara sukarela mendapatkan perintah Mahkamah membankrapkan diri sendiri

Pemiutang contohnya macam bank boleh memohon Mahkamah bankrapkan anda jika berhutang melebihi RM30,000.

Of course hilanglah peluang kita untuk bermain salji di luar negara. Selepas ini nak pergi selfie di oversea terpaksalah buat permohonan dulu di Jabatan Insolvensi.

5. Tak apa, pergi oversea tak penting. Ada kesan lain tak?

Segala harta anda secara automatik akan menjadi milik KPI. Dan KPI berhak untuk menjual semua harta tersebut untuk diagihkan kepada pemiutang yang memfailkan bukti hutang. Tapi kalau kita ini Cik Tipah yang memberi hutang main kutu tak dapatlah balik duit kita ya. Jadilah kita Tipah tertipu. Hmm.

6. Eh! Macam mana Insolvensi boleh mengambil alih harta dan simpanan saya pula?

Setelah diisytiharkan bankrap, semua akaun simpanan akan ditutup dan segala transaksi akan disekat. Anda boleh membuka akaun baru hanya dengan kebenaran KPI. Sila hadiri cawangan Insolvensi yang mentadbir kes anda.

7. Tudiaaa… Kad kredit saya pun dah tak boleh gunalah ya?

Boleh dengan syarat tidak melebihi RM1,000. Jika lebih anda perlu mendapatkan kelulusan bank dan memaklumkan status bankrap anda. Menyembunyikan status bankrap dianggap melakukan kesalahan di bawah Akta Kebankrapan 1967.

8. Alamak! Rasa insaf pula. Boleh ke saya segera jelaskan kesemua hutang saya selepas bankrap?

Maaf dik. Sudah terlambat. Individu bankrap tidak dibenarkan membuat pembayaran terus kepada pemiutang. Bayaran tersebut hendaklah dikreditkan ke Insolvensi dan akan diagihkan kepada pemiutang yang telah memfailkan “Bukti Hutang”.

9. Adakah status bankrap menjejaskan status pekerjaan saya?

Mungkin ya dan mungkin tidak tertakluk kepada terma dan syarat di dalam kontrak pekerjaan majikan. Namun, pekerja bertanggungjawab penuh untuk memaklumkan kepada majikan akan status tersebut.

10. Sedihnya menjadi bankrap. Seolah-oleh BANKRAP – BERAKHIRLAH SUDAH kehidupan saya.

Duhai sahabat mulia, selagi hidup, tiada masalah yang wujud tanpa penyelesaian. Jika dah tersangkut, terdapat beberapa cara untuk “bebas bankrap” seperti:

👉 Membuat permohonan pembatalan ke mahkamah dengan alasan hutang telah dijelaskan sepenuhnya
👉 Kes bankrap telah melebihi lima tahun dan melepasi syarat-syarat KPI bagi pelepasan bankrap.
👉 Memberikan kerjasama yang baik dengan Jabatan Insolvensi

11. Apa pandangan saya bagi isu bankrap ini?

Si celik kewangan memang dipandang kejam. Golongan ini tidak akan sesekali menjadi penjamin pinjaman, membuat hutang peribadi untuk menghantar keluarga ke umrah, guna kad kredit untuk persandingan gah atau berbangga memandu kereta jenama gah. Kenapa? Kerana wang adalah angka. Dan angka bukan emosi.

12. Pesanan merangkap bebelan bagi mengelak risiko bankrap?

👉 Tolak secara baik permintaan saudara-mara untuk menjadi penjamin hutang bank. Biarlah bermasam muka seketika demi masa depan terlindung dari gelap gelita.
👉 Jelaskan kepada ibu bapa jika impian mereka membuatkan anda terpaksa memohon hutang peribadi. Sayangilah masa depan anak-anak duhai ayah dan bonda mulia.
👉 Usahlah termakan pujukan tunang untuk pelamin mewah. Belum kahwin mengeletis habiskan pitis, selepas kahwin jadi pengikis. Maaf, pantun ini sedikit pedih.
👉 Pejamkanlah mata memandu kereta berjenama biasa. Biar dipandang selebet asalkan poket jauh bergaya.
👉 Yang paling penting, jauhi emosi dengan angka. Ini adalah demi kebaikan masa depan kewangan anda. Dalam membuat keputusan kewangan, utamakan angka dan fakta semata-mata.

Jika nak ikut, ikutlah sahabatku sayang. Jika tidak mahu, hidup anda adalah pilihan anda. Saya yang tua ini cuma berpesan saja. Mengingatkan diri dan arjuna beta semoga tidak menjadi punca anak atau keluarga berhutang di masa hadapan.

Semoga saya tidak meminta anak-anak sesuatu yang mereka tidak termampu.

Oh ya, saya sayangkan semua sahabat saya!
Salam sayang daripada ibu yang akan tua juga.


14 ‘Hidden Gem’ Wilayah Tohoku Di Utara Jepun Yang Pelancong Malaysia Perlu Cuba

Keindahan bumi Jepun tidak terhad kepada bandar Tokyo sahaja tetapi seluruh negara. Tidak ramai pelancong dari Malaysia yang berkongsikan keindahan Tohoku Region yang terletak di bahagian utara Jepun.

Terdapat 7 daerah utama di bahagian Tohoku ini dan kawasan ini sangat dikenali dengan keindahan perkampungannya, bukit, tasik, kolam air panas serta salji.

Sebenarnya terdapat pelbagai tarikan di bahagian Tohoku ini tetapi kami kongsikan 14 hidden gem utama yang ada di sini dan setiap satunya mempunyai keistimewaannya yang tersendiri.

Mungkin ramai yang tidak pernah mendengar perihal kain tekstil ojiya chimiji ini. Diperbuat daripada ramie (sejenis fiber seperti linen) kain yang diperbuat dengan tangan ini merupakan produk kebanggaan penduduk di bandar Ojiya.

Mana tidaknya, pembuatan tekstil ini sudah wujud sejak berkurun lamanya. Pelancong dari seluruh dunia akan ke bandar ini untuk melihat sendiri pembuatan tekstil ojiya chimiji kerana prosesnya sangat rumit. Benang ramie akan mudah terlerai jika udara sekitarnya kering. Jadi ia akan lebih mudah untuk dibentuk dengan adanya salji.

Kimono berkualiti tinggi menggunakan tekstil ramie kerana ia dapat kering dengan cepat serta sangat selesa untuk dipakai.

Mandi di kolam air panas terutamanya ketika musim sejuk merupakan satu nikmat yang tidak dapat digambarkan. Matsudai Shibatouge Onsen Unkai merupakan antara lokasi kolam air panas yang popular. Dengan berlatarkan pemandangan indah pergunungan Uonuma dan berkabus, ia akan beri anda ketenangan serta feel yang tidak dapat dilupakan.

Mandi di kolam air panas dikatakan mempunyai healing factor di mana ia dikatakan dapat mengurangkan ketegangan otot, lebam pada pada, kegatalan pada kulit serta melancarkan perjalanan darah dalam badan.

Buat anda yang teringin bermain salji, Gala Yuzawa adalah antara lokasi menarik di sini dan dibuka seawal 8:00 pagi. Ia terletak 200km dari Tokyo dan boleh diakses terus dengan bullet train dari Tokyo. Gala Yuzawa merupakan satu-satunya ski resort yang boleh diakses terus dengan bullet train dan biasa dijadikan day trip oleh pelancong.

Saljinya yang halus di samping pemandangan yang cantik menjadi antara sebab mengapa Gala Yuzawa menjadi pilihan ramai ketika musim sejuk. Terdapat pelbagai aktiviti yang boleh dibuat di sini bermula daripada peringkat amatur, kanak-kanak sehinggalah profesional.

Sebuah lagi lokasi ski resort yang menjadi tumpuan pelancong jika ke bahagian utara Jepun. Zao Onsen mempunyai sejarah yang hebat dan dikatakan telah ditemui sejak abad ke-2 (AD 110). Zao Onsen sehingga kini kekal menjadi antara salah satu pergunungan yang popular di Jepun.

Lokasi ini kaya dengan pergunungan serta hutan yang cantik dan dengan kereta kabel yang ada di sini, anda dapat menikmati keindahan sekitarnya dengan lebih teliti. Ketika musim sejuk, anda berpeluang untuk melihat ‘Snow Monsters’, kejadian pokok yang disalut dengan ais atau salji sepenuhnya. Sesuatu yang jarang berlaku di mana-mana tempat di Jepun!

Ini pula hidangan lokal yang unik di wilayah Yamagata. Untuk hasilkan hidangan ini, mereka akan menggunakan ikan kod besar bersaiz 7-10kg. Setiap bahagian ikan kod akan digunakan untuk menghasilkan hidangan ini.

Bahagian hati ikan kod akan dididihkan untuk dibuat miso dan shirako (telor ikan) kemudiannya ditambah untuk menambah perisa pada juadah ini. Hidangan ini sebenarnya boleh dimakan sepanjang tahun tetapi ia akan jadi lebih sedap sekitar musim sejuk kerana hampir dengan spawning season ikan kod.

Dondendaira Snow Park boleh dikatakan spot bermain salji baharu di wilayah Yamagata. Dibuka pada tahun 2012, ia mula mendapat perhatian snowboarder serta pemain ski yang mahu mencari ‘cabaran baharu’.

Disebabkan lokasi ini boleh dikira baharu, aktiviti yang ditawarkan di sini juga sangat menarik. Antara aktiviti yang ditawarkan di sini adalah snow mobile, banana boat di atas salji, snow slider di atas tayar dan snow ball strike untuk anda yang mahu ‘perang salji’ dengan rakan!

Untuk tarikan yang lebih vintaj, Hakkado Ropeway adalah lokasinya kerana laluan gondola ini sudah siap terbina sejak October 1968 dan beroperasi dengan baik sehingga ke hari ini.

Gondola di sepanjang ropeway ini telah diganti pada Mei 2003 dan dari aspek keselamatan, tiada apa yang anda perlu risau. Anda boleh bermain ski di sini bermula dari bulan November hingga Mei.

Ketika bukan musim salji, pemandangan di sini memang sangat berbeza dan sekiranya sampai di atas dan anda mahu berjalan kaki turun ke bawah, tiada masalah kerana ada laluan untuk anda berbuat demikian yang mengambil masa sekitar 30-60 minit (ketika bukan musim sejuk).

Menaiki kereta api ini bakal menjadi 45 minit yang anda tidak dapat lupa! Itulah keistimewaan Stove Train milik Tsugaru Railway Company. Perjalanan sejauh 20.7km ini dari Goshogawara Station ke Tsugaru Nakazato Station juga mempunyai tema yang berlainan mengikut musim di Jepun.

Tetapi Winter Stove Train adalah yang paling menarik antara semua. Gerabak gaya tradtional dengan pemanasan traditional menggunakan arang batu adalah keistimewaan kereta api ini. Ketika kereta api menyusuri pemandangan cantik, anda akan kekal hangat dan selesa.

Anda juga boleh makan sotong kering yang dimasak di atas tungku arang batu ini. Memang sesuatu yang best bila dapat makan benda panas ketika cuaca sejuk.

Teringin melihat keadaan hutan ketika musim sejuk? Oirase Gorge Icefall adalah salah satu lokasi yang menawarkan tour seperti ini.

Di sini, anda dapat melihat dan merasai suasana hutan yang tenang yang dicerahi dengan lampu berwarna warni. Ia ibarat anda melangkah ke ‘alam fantasi’, sesuatu yang anda sebelum ini mungkin lihat dalam filem aksi Hollywood sahaja.

Jika anda rasa setiap lokasi snow park adalah sama, anda salah kerana setiap satu lokasi mempunyai keistimewaannya yang tersendiri.

Selain bermain ski, keiistimewaan Sumikawa Snow Park adalah snowcat vehicle tours, di mana anda akan menaiki kenderaan bewarna hijau menyusuri Mount Zao. Pemandangan yang ada di sini lain daripada yang lain.

Jika anda tiba bukan ketika musim sejuk, anda boleh camping di sini dan set peralatan BBQ juga boleh ditempah oleh pelancong.

Anda suka makan oyster? Di Matsushima, mereka menawarkan servis cruise sambil anda makan oyster segar yang cuma boleh didapati di sini sahaja.

Matsushima dikenali dengan oysternya yang kecil tetapi mempunyai rasa serta isi yang padat. Sambil anda makan di atas cruise, sambil anda lihat keindahan laut Matsushima.

Ini juga merupakan salah satu lokasi air panas yang popular di Tohoku. Kolam air panas ini yang terletak di kawasan pergunungan menjadi tumpuan pelancong kerana pelbagai aktiviti dapat dibuat sepanjang tahun.

Pelancong juga dapat menikmati keindahan lokasi ikonik Naruko-kyo Gorge apabila tiba di sini. Naruko-kyo Gorge merupakan tebing setinggi 100 meter di mana pelancong dapat melihat keindahan muka bumi di sini dari atas dengan 4 musim berbeza: daun hijau ketika musim bunga, udara yang nyaman ketika musim panas, warna daun yang pelbagai ketika musim luruh dan hutan dilitupi salji ketika musim sejuk.

Sakunami Onsen merupakan sebuah lagi kolam air panas yang terletak di Sendai. Onsen ini lebih popular dalam kalangan wanita kerana air di sini dikatakan dapat merawat serta memberikan kulit yang lebih cantik dan lembut buat wanita.

Sejak dibuka pada tahun 1796, Sakunami Onsen telah dilawat oleh ramai orang termasuk public figure dari seluruh dunia sehingga ke hari ini.

Untuk bermalam di sini, anda boleh memilih hotel gaya traditional atau moden di sini yang tetap menawarkan air panas yang mengalir terus dari punca mata air.

Tidak perlu diperkenalkan lagi, Spring Valley Sendai Izumi Ski Resort adalah lokasi untuk bermain ski paling popular dalam kalangan pelancong dan juga warga tempatan. Mengapa? Kerana aktiviti di sini lengkap untuk seisi keluarga tidak kira usia.

Lokasinya yang terletak di cerun Mount Izumigatake dan tidak terlalu tinggi memjadikan ia satu lokasi ideal untuk anda yang pertama kali mahu bermain salji. Tidak cukup dengan itu, terdapat juga food court untuk anda makan ramen, pizza, makanan bergoreng, sweets dan minum kopi.

Spring Valley Sendai Izumi Ski Resort dibuka dari jam 9.00 pagi sehingga 10.00 malam.

Apa cara terbaik untuk lawat semua lokasi ini?

Jika anda berada di Tohoku, membeli tiket bas Tohoku Highway Bus Ticket adalah sangat berbaloi kerana anda boleh menaiki mana-mana highway bus dan local bus secara unlimited selama dua atau tiga hari!

Dengan tiket bas ini, anda dapat pergi ke 7 wilayah di Tohoku iaitu Aomori, Akita, Iwate, Yamagata, Miyagi, Fukushima dan Niigata. Jika anda tidak mahu bermain ski tetapi hanya mahu menikmati keindahan kawasan Tohoku ketika musim sejuk, ini adalah pilihan paling jimat dan menyeronokkan!

Wilayah Tohoku sememangnya satu lokasi yang menarik untuk anda terokai. Pastikan lokasi ini masuk dalam checklist anda apabila pergi ke Tokyo kelak. Mungkin ada antara anda yang akan ke sana untuk Tokyo Olimpics Games kelak, alang-alang lajak terus ke wilayah Tohoku. Selamat mengembara!

Ini artikel lain berkaitan negara Jepun untuk pengetahuan anda. Baca lagi pada pautan di bawah.

Universiti Di Jepun Hasilkan Graduan Pengajian Ninja Pertama

Lebih 4,000 Pasang, Ini Adalah Kedai Kasut Converse Paling ‘Rare’ Di Jepun

Lihat Cara Pengawalan Banjir Yang Sangat ‘Advanced’ Di Jepun


Siapakah Pelukis Graffiti Bermesej Ini Yang Mencetuskan Revolusi Perihal Dunia

Pernah lihat lukisan-lukisan graffiti bermesej seperti ini di media sosial? Tahukah anda siapakah gerangan yang melakukan semua ini? Ianya adalah hasil kerja orang yang sama.

Banksy, merupakan pelukis jalanan (street art) dari UK. Apa yang misterinya, hingga kini tiada siapa pun tahu siapakah Banksy yang sebenarnya. Dia hanya dikenali melalui hasil seninya sahaja.

Hasil graffitinya mendapat perhatian bukan kerana kreatif semata-mata, tetapi disebabkan mesej-mesej kemanusiaan, peperangan dan kemelut politik yang cuba ditonjolkannya. Punya beraninya Banksy ni.

Lihatlah bagaimana Banksy menyampaikan mesej melalui lukisannya hanya di bangunan-bangunan yang telah runtuh akibat peperangan mahupun di kaki lima, sekaligus mengkritik pihak-pihak yang berwajib di atas kemelut yang melanda.

Bagi dirinya, sama ada lukisannya dapat difahami masyarakat dunia ataupun tidak, dia tetap terus melakukan aktiviti tersebut.

Walaupun saya tidak tahu siapa Bankys yang sebenarnya, tetapi dari sudut kerja seni yang dihasilkannya, saya harap Bankys mampu menghasilkan lebih banyak seni graffiti untuk menegur pemimpin-pemimpin atasan serta mampu membuka mata masyarakat global mengenai keadaan sebenar dunia hari ini.

Cuba fahami gambar graffiti yang disampaikan oleh Bankys dibawah, anda pasti akan terasa ‘sesuatu’ yang sukar untuk diungkapkan dengan kata-kata.


Bantu Hantar Graduan Terkandas Pergi Majlis Konvokesyen, ‘Asri Perda’ Terima Pujian Netizen

Pada pagi semalam tular kisah seorang graduan terkandas dalam kesesakan lalu lintas di luar jangkaan apabila terdapat kemalangan di jambatan Pulau Pinang. Bagaimanapun graduan tersebut tidak terlepas majlis tersebut dengan bantuan seorang penunggang motosikal.

Menurut graduan Ijazah Sarjana Pentadbiran Perniagaan, R Kevin, 28, ketika itu sudah lewat bagi menghadiri Upacara Konvokesyen ke-59 USM yang dijadualkan berlangsung pada jam 10 pagi.

Dia serta ibu dan bapanya bertolak ke USM dari rumah mereka di Seberang Jaya, di sini, pada jam 6.30 pagi. Namun mereka tidak menyangka insiden kemalangan yang berlaku di atas jambatan berkenaan menyebabkan trafik tidak bergerak dan kesesakan luar biasa.

“Pada mulanya, saya menyangka kesesakan itu tidak berpanjangan tetapi apabila sudah melepasi jam 9 pagi dan kenderaan masih tidak bergerak, saya nekad turun dari kereta serta mencari alternatif lain bagi ke upacara itu.

“Memang panik dan hanya itu sahaja yang saya fikirkan iaitu mahu tumpang penunggang motosikal kerana impian saya cuma mahu naik ke pentas bagi menerima ijazah,” katanya di sini, hari ini.

Kemudiannya, Kevin turun dari kenderaan sambil memegang jubah konvokesyen serta mencuba nasib dengan menahan motosikal yang melalui laluan itu. Katanya, mujurlah ada penunggang motosikal yang sudi berhenti dan membantu membawanya ke USM.

“Dalam keadaan tergesa-gesa itu, saya tidak sempat berbual panjang dengan insan mulia berkenaan namun saya ambil kesempatan ini bagi mengucapkan terima kasih kepadanya.

“Memang terharu dengan bantuannya dan tanpa pertolongan itu, saya mungkin tidak sempat merasa naik ke pentas pada hari ini,” katanya lagi.

Menerusi komen-komen yang dikongsikan netizen pada media sosial, ramai memuji penunggang motosikal itu — dikenali sebagai ‘Asri Perda’ — yang baik hati menumpangkan Kevin supaya dia tidak terlepas majlis konvokesyen yang cukup bermakna buat dirinya.

Orang ramai turut menyatakan kejadian ini akan menjadi bualan sehinggalah generasi pada masa akan datang kerana ia bukti rakyat Malaysia dapat bersatu-padu dalam mengatasi rintangan dan masalah bersama-sama.

Terdahulu orang ramai memuji pihak pentadbiran USM kerana menangguhkan sementara majlis konvokesyen untuk menunggu para graduan yang terkandas di atas jambatan Pulau Pinang.

Tangguh Majlis Selama 30 Minit Untuk Tunggu Graduan Terkandas, Keprihatinan Pihak USM Dipuji Ramai

Menarik Dan Kreatif, Netizen Puji Cara ‘Admin’ Media Sosial USM Raikan Kedatangan Pelajar Baharu

Lihat Rekaan Konsep Hostel Persis ‘Hotel 5 Bintang’ Di Universiti Sains Malaysia


Bantu Jadikan Bandaraya Mesra Muslim, Anak Malaysia Ini Terima Anugerah Rakyat Kehormat Seoul

Pernah satu ketika, jejaka bernama Muhammad Khalid Ismail ini telah menjadi buah mulut warganet kerana kefasihan beliau bertutur dalam bahasa Korea di rancangan televisyen Korea Selatan, Abnormal Summit.

Terbaharu, Khalid telah dianugerahkan anugerah rakyat kehormat Seoul oleh Datuk Bandar Seoul sendiri di atas usahanya untuk membantu bandaraya tersebut menjadi mesra muslim.

Berdasarkan perkongsian Khalid di akaun rasmi Facebook miliknya, pengiktirafan tersebut diberikan di atas usahanya bersama isteri, Lee Seul dalam menjadikan bandaraya tersebut sebagai sebuah bandaraya global yang mesra muslim.

Menerusi perkongsian beliau, Khalid turut juga menzahirkan rasa syukur dan terima kasih kepada semua orang yang telah memberikan kata-kata semangat di atas perjuangan beliau dan isteri.

Anak kelahiran Kota Bharu, Kelantan ini telah menjadi ‘duta’ di sana kerana sering mengetengahkan pelancongan halal yang secara tidak rasmi, telah menghubungkan Malaysia dan Korea Selatan.

Kepada yang tertanya-tanya tentang kerakyatan jejaka ini, Khalid masih lagi merupakan warganegara Malaysia. Apa pun, kami di Malaysia turut berbangga dengan pengiktirafan yang diterima beliau. Diharapkan agar Khalid akan terus mengharumkan nama Malaysia di Korea!

Ini pula kisah pelakon Korea yang buka restoran dan menetap di Johor. Klik pada pautan di bawah untuk membaca.

Pelakon Korea, Chae Song Ah Buka Restoran Dan Menetap Di Johor


Bantu ‘Stranger’ Ikat Tali Leher, Layanan Persis Anak Sendiri Bikin Netizen Terharu

Rakyat Malaysia tidak pernah gagal menunjukkan sisi-sisi toleransi dan sikap suka membantu antara satu sama lain tanpa mengira kaum. Disebabkan itu kita sentiasa hidup harmoni.

Terbaharu, sebuah video eksperimen sosial yang dilakukan di ibu kota Kuala Lumpur tular di media sosial memaparkan seorang lelaki Melayu membantu pemuda Cina mengikat tali leher.

Untuk pengetahuan anda, pemuda Cina tersebut iaitu Leeroy Wong merupakan seorang YouTuber dan melakukan eksperimen sosial meminta bantuan stranger untuk membantunya mengikat tali leher.

Dalam video tersebut, Leeroy mengatakan dirinya mahu menghadiri sesi temuduga. Menjadi perhatian apabila seorang lelaki Melayu tanpa berfikir panjang membantunya mengikat tali leher.

Lebih mengharukan apabila lelaki tersebut menyisir rambut Leeroy agar terlihat kemas. Video tersebut telah mendapat perhatian orang ramai dan rata-rata netizen memuji tindakan lelaki itu.

This is why I love Malaysia 💙 🇲🇾 pic.twitter.com/Hwfx2I64kg

— NogyTyco (@NogyMustafa) January 12, 2022

I watched this 3 times and I cried 3 times! Aiyo! https://t.co/VCXXdiYG5D

— Harthashini (@Harthashini) January 13, 2022

Some non Malaysian friends asked "What is Malaysia?"

This is it. This is Malaysiahttps://t.co/ZjIhKmjNXg

— Kayla (@Kayla36362469) January 13, 2022

Bukan itu sahaja, segelintir netizen turut tersentuh melihat tindakan lelaki itu yang melayan Leeroy seperti anaknya sendiri. Malah, para netizen turut mengatakan moment ini adalah bukti bahawa rakyat Malaysia sebenarnya bersatu padu.

Sementara itu, kami kongsikan beberapa artikel berkaitan rakyat Malaysia di The Vocket pada pautan di bawah.

Niat Perlecehkan Barista Berbahasa Malaysia, Aduan Lelaki Cina Ini Dikecam Hebat Netizen

Gambar Wanita Teduhkan ‘Aunty’ Guna Fail Ini Buat Netizen Bangga Jadi Rakyat Malaysia

Wanita Melayu Ini Kejutkan Ramai Dengan Kebolehan Membaca Berita Bahasa Mandarin


Bantu Tenangkan Anak Autisme, Servis ‘Butterfly Effect’ Di KLIA Ini Raih Pujian Netizen

Autisme adalah satu bentuk kecelaruan neurologi yang mengganggu fungsi otak sejak dalam kandungan. Mereka yang autisme menghadapi masalah dalam perhubungan sosial, komunikasi, emosi, rutin berkaitan minat, tingkah laku dan kecenderungan dalam melakukan sesuatu.

Terbaharu, seorang pengguna TikTok @mommy.tqi telah berkongsi sebuah video dimana memaparkan dia membawa anaknya yang autisme menggunakan perkhidmatan ‘Butterfly Effect’ di Lapangan Terbang Antarabangsa Kuala Lumpur (KLIA) ketika menunggu penerbangan mereka.

Untuk yg ada autism kids. Kalau nak fly, register butterfly effect k ❤ #butterflyeffect #malaysiaairlines #autismawareness #autismacceptance #autismoftiktok #autistictoddler #mygirlautism

Menerusi perkongsiannya itu, dia memberitahu orang ramai bahawa perkhidmatan ‘Butterfly Effect’ itu memudahkannya dimana membantu menenangkan anaknya ketika menunggu untuk penerbangan mereka.

Susulan itu, video terbabit telah meraih perhatian orang ramai dan menjengah ke ruangan komen, rata-rata netizen baru tahu akan kewujudan servis tersebut serta memuji pihak lapangan terbang Malaysia kerana tampil dengan inisiatif tersebut.

Untuk pengetahuan anda, ‘Butterfly Effect’ adalah satu kemudahan dan perkhidmatan yang disediakan khas untuk penumpang yang kurang upaya tersembunyi seperti autisme. Jika anda perlukan bilik ‘Butterfly Effect’ ini, anda bolehlah mendaftar terlebih dahulu di sini.


Bantuan Keluarga Malaysia Bernilai RM2.1 Bilion Disegerakan Mulai 15 November Ini

Perdana Menteri, Datuk Seri Ismail Sabri Yaakob, berkata, kerajaan bersetuju mempercepatkan bayaran Bantuan Keluarga Malaysia (BKM) Fasa Empat bermula 15 November sebagai persediaan menghadapi Monsun Timur Laut.

Pembayaran membabitkan peruntukan bernilai RM2.1 bilion akan memberi manfaat kepada 5.2 juta penerima pelbagai kategori. Setiap penerima bakal menerima sehingga RM900 mengikut kategori kelayakan masing-masing.

Tambah beliau lagi, bayaran secara berperingkat yang dijangka selesai 18 November ini akan membantu penerima membuat persediaan menghadapi banjir.

“Keputusan mempercepatkan pembayaran BKM Fasa Empat daripada Disember kepada November adalah bagi membantu penerima untuk menghadapi Monsun Timur Laut yang dijangka bermula pada pertengahan bulan ini.

“Jika bayaran dikreditkan lewat dan sudah berlaku banjir, ia akan menyusahkan rakyat untuk mengeluarkan wang di bank,” katanya pada sidang media selepas menghadiri Majlis Ramah Mesra Bersama Penduduk Kampung Batu Bor di Kuala Bera, di sini, hari ini.

Memetik laporan Berita Harian, secara keseluruhan, RM8 bilion diperuntukkan kerajaan menerusi BKM yang memanfaatkan 8.7 juta penerima bagi 2022.

Anda boleh membuat semakan status pembayaran mulai 15 November ini dan maklumat lanjut berkaitan pembayaran boleh dirujuk soalan lazim (FAQ) di portal rasmi BKM melalui pautan ini.


Bantuan Keluarga Malaysia: Kerajaan Umum Tambahan RM100 Kepada Isi Rumah, RM50 Bujang

Kerajaan mengumumkan tambahan Bantuan Keluarga Malaysia (BKM) sebanyak RM100 bagi kategori isi rumah dan RM50 bagi golongan bujang.

Pengumuman itu dibuat Perdana Menteri, Datuk Seri Ismail Sabri Yaakob dalam satu sidang media khas sebentar tadi. Jelasnya, pertambahan bantuan itu melibatkan peruntukan RM630 juta.

Bayaran tambahan itu dibuat selepas kerajaan mengambil kira cabaran kos sara hidup dan kenaikan harga barang makanan kebelakangan ini.

►Kerajaan sediakan bantuan tunai tambahan RM100 kepada isi rumah dan RM50 untuk golongan bujang melalui BKM bagi B40 #KeluargaMalaysia pic.twitter.com/FXKCmz8GsU

“Bayaran Fasa 2 BKM melibatkan peruntukan sebanyak RM1.11 bilion dan setiap penerima BKM menerima sehingga RM400 mengikut kategori kelayakan BKM masing-masing.

“Setiap penerima BKM bakal menerima sehingga RM500 mengikut kategori kelayakan BKM masing-masing. Bayaran bantuan tunai tambahan yang dibayar bersekali dengan bayaran Fasa 2 BKM melibatkan tambahan peruntukan sebanyak RM630 juta,” katanya.

Bayaran ini akan memanfaatkan hampir 8.6 juta penerima merangkumi 4 juta isi rumah, 1.2 juta warga emas (bujang/tiada pasangan) dan 3.4 juta individu bujang.

Penerima yang layak akan menerima bayaran secara berperingkat mulai 27 Jun 2022. Pembayaran ini juga bagi meringankan beban kewangan golongan B40 terutamanya dalam menyambut Hari Raya Aidiladha tidak lama lagi.

Luahan hati seorang guru agama yang hanya menerima gaji RM450 sebulan menimbulkan rasa sayu netizen. Baca lagi pada pautan di bawah.

‘Normal Ke Masih Bergaji RM450 Sebulan?’ – Guru Tadika Islam Luah Perasaan Kepada Fedtri Yahya

Ekonomi Malaysia Berada Di Tahap ‘Baik’ Walaupun Diasak Cabaran Global, Kata Bank Dunia

Mat Saleh Mampu Bertutur Pelbagai Bahasa Mengalah Bila Wanita Ini ‘Kecek Kelate’


Penjawat Awam Bakal Terima Bantuan Kewangan Sehingga RM2,500

Menerusi perbentangan Bajet 2023 yang diumumkan oleh Menteri Kewangan, Tengku Zafrul Aziz sebentar tadi, pihak kerajaan bakal menawarkan bantuan kewangan sehingga RM2,500.

Menerusi bantuan kewangan yang diumumkan, penjawat awam bakal menerima Kenaikan Gaji Tambahan Khas 2023 sebanyak RM100, Bantuan Khas Kewangan sebanyak RM700 dan juga Bantuan Khas Kewangan Aidilfitri 2023 sebanyak RM600.

Bantuan Kewangan kepada penjawat awam Gred 56 ke bawah1-Kenaikan Gaji Tambahan Khas 2023, RM100 2-Bantuan Khas Kewangan, RM700 3-Bantuan Khas Kewangan Aidilfitri 2023, RM600

— Mohd Redzuan Abdul Manap (@redzuanNewsMPB) October 7, 2022

Jumlah ketiga-tiga bantuan ini bakal memembolehkan pejawat awam gred 56 dan ke bawah bakal meraih sehingga RM2,500 termasuk Kenaikan Gaji Tambahan Khas 2023 berjumlah RM1,200 bagi satu tahun.

Semoga dengan penerimaan Bantuan Khas Kewangan ini bakal memberi sedikit kelegaan buat para penjawat awam untuk berbelanja secara berhemah atau membuat tabungan mengikut pelan kewangan yang ditetapkan.


Bagaimana Saya Dapatkan Bantuan Kewangan Apabila Suami Tiba-Tiba Sakit Kronik

Sejak saya menulis pengalaman menghadapi suami yang sakit, hampir setiap minggu ada yang menghubungi saya. Kebanyakannya mengalami perkara yang sama.

Ada yang menghantar mesej di Facebook. Ada yang mesej di Whatsapp. Ada juga yang menelefon terus.

Saya fikir ianya juga satu rahmat. Saya boleh membantu orang lain dengan sedikit pengalaman yang saya ada.

Yang terbaru, seorang kakak dari Rawang. Situasinya memang sangat serupa dengan apa yang saya telah lalui hampir 11 bulan yang lalu. Sekarang suaminya masih belum sedar di ICU.

Apa yang ditanya oleh kakak ini, sama serupa dengan segala persoalan yang membebani fikiran saya dulu. Bezanya dulu saya tidak tahu pada siapa mahu bertanya lanjut.

Apabila terjadi situasi seperti ini (hilang punca pendapatan), biasanya waris terdekat (isteri) akan diasak dengan pertanyaan seperti, tak pergi mohon duit zakat ke? Tak claim dengan SOCSO ke? Insurans dah setelkan ke?

Sejujurnya, waris yang sedang susah hati akan semakin berserabut fikiran mereka.

Mengikut pengalaman saya (di hospital kerajaan), semua tuntutan atau permohonan boleh dibuat setelah pesakit telah dibenarkan keluar dari hospital. Kerana selepas pesakit keluar, barulah laporan dari doktor boleh dikeluarkan.

Laporan pula tidak boleh mohon secara terus daripada doktor yang merawat. Semua permohonan untuk laporan perubatan mesti dibuat melalui Bahagian Rekod hospital.

1. Hubungi pegawai PERKESO atau pergi ke pejabat PERKESO berhampiran, mohon pencerahan dari mereka dan dapatkan borang berkaitan.

2. Pergi ke pusat zakat, minta pencerahan dari pegawai pusat zakat tentang bentuk bantuan yang boleh dipohon dan ambil borang yang berkenaan.

3. Hubungi agen insurans pesakit. Mereka akan bantu uruskan hal hal berkaitan. (Dalam kes seperti suami saya (Haemorrhagic Stroke), termasuk dalam sakit kritikal dan urusan tuntutannya boleh dibuat terus selepas keluar dari hospital. Manakala tuntutan untuk TPD – Total Permanent Disabilities dibuat selepas 180 hari sakit).

4. Pergi ke pejabat JKM dan minta borang bantuan penjaga pesakit terlantar. Boleh minta borang permohonan status OKU terus (jika berkenaan).

Saya mengesyorkan, hal mengambil borang dan sebagainya ini dibantu oleh orang lain. Sama ada adik beradik, rakan-rakan rapat atau saudara terdekat.

Ia antara sumbangan kita dalam memudahkan urusan waris yang sudah sedia maklum sibuk menguruskan hal rumahtangga dan anak-anak.

Saya mencatatkan perkara di atas, berdasarkan pengalaman saya sebagai seorang isteri yang hilang punca pendapatan dan tidak boleh bekerja kerana suami disahkan oleh doktor sebagai orang yang hilang upaya. Dalam masa yang sama perlu menguruskan hal rumahtangga dan juga persekolahan anak-anak yang ramai.

Malam ini malam pertama dia menjalani program simulasi di Maahad Tahfiz Negeri Pahang (MTNP) selama 4 hari 3 malam.

InsyaAllah, dia akan beroleh ilmu baru. Pengalaman baru. Rakan-rakan baru. Semangat baru. Mungkin juga azam yang baru.

Ibu doakan cinta Kakak Aneem pada Al Quran akan bertambah subur dan mekar selepas program ini.

Harap dia tak sedih lihat peserta lain dihantar ibu ayah pagi tadi. Aneem akan jadi anak yang cekal, tabah dan kuat. InsyaAllah.

Kebanyakan permohonan yang saya catatkan di atas, saya lakukan sendiri. Memang agak ‘renyah’ dan letih juga nak berulang ke Bahagian Rekod hospital beberapa kali untuk mengambil borang dan laporan. Tapi Alhamdulillah, Allah beri kudrat dan kemudahan, boleh memandu dan ada kenderaan sendiri.

Saya fikir, bagaimana orang-orang yang lebih susah. Tiada kenderaan, tiada telefon bimbit, warga emas dan lain-lain. Urusan menguruskan segala permohonan ini memang akan menjadi sukar jika tiada yang membantu.

Untuk yang seterusnya, saya akan cuba berusaha dengan cara sendiri untuk ‘survival’ keluarga. Tidak selamanya kita boleh bergantung pada pihak lain.

Terima kasih – jazaakumullahu khairan kathir kepada semua yang telah membantu memudahkan urusan saya selama ini. Allah akan merahmati semuanya dan melipatgandakan rezeki semuanya insyaAllah.

Semoga semua yang diuji seperti saya dan suami juga dipermudahkan urusan oleh Allah. Perlu banyak-banyak sabar dan mohon kekuatan dari Allah. Ujian yang nampak biasa di mata orang lain. Tapi yang menanggungnya memang perlu ketabahan luarbiasa.

Tapi yakin, Allah Maha Tahu setiap kemampuan hamba hambaNya.

Tuan Idzwan, suami Puan Raudzah, adalah penghidap darah tinggi (hypertension). Beliau mengalami pendarahan dalam kepala (Basal Ganglia Bleed) 11 bulan yang lalu. Beliau telah menjalani pembedahan dan kini, mengalami strok di bahagian kiri badan.

Sama-sama kita doakan Tuan Idzwan lekas sembuh, insyaAllah.

BACA: 3 Kisah Untuk Diteladani Oleh Wanita Yang Ingin Jadi Suri Rumah Sepenuh Masa